ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

ภาพรวมที่มาและลักษณะการประกอบธุรกิจ

บริษัท เพาเวอร์ไลน์ เอ็นจิเนียริ่ง จำกัด (มหาชน) จดทะเบียนจัดตั้งเป็นบริษัทจำกัด เมื่อวันที่ 8
กรกฎาคม 2531 โดยกลุ่มวิศวกรซึ่งมีประสบการณ์ในงานวิศวกรรมแขนงต่าง ๆ นำโดย นายเสวก
ศรีสุชาต และนายอำนวย กาญจโนภาศ เพื่อประกอบธุรกิจให้บริการออกแบบ จัดหา
และรับเหมาติดตั้งงานระบบวิศวกรรมสำหรับอาคารสำนักงาน อาคารพาณิชย์ ที่อยู่อาศัย โรงแรม
โรงพยาบาล ศูนย์การค้า โรงงานอุตสาหกรรม
ทั้งนี้กลุ่มผู้ก่อตั้งได้เล็งเห็นแนวโน้มการเติบโตของความต้องการงานบริการด้านวิศวกรรม
ซึ่งเป็นปัจจัยสำคัญที่จะรองรับการเจริญเติบโตทางเศรษฐกิจของประเทศ
บริษัทได้แปรสภาพเป็นบริษัทมหาชนจำกัดเมื่อวันที่ 29 สิงหาคม 2545
และเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 12 ธันวาคม 2545
ในระยะที่ผ่านมาธุรกิจของบริษัทขยายตัวเพิ่มขึ้น และได้มีการเข้าลงทุนเพิ่มเติมในกิจการต่าง ๆ
ในบริษัทย่อย ประกอบด้วยธุรกิจอสังหาริมทรัพย์ โรงไฟฟ้าขนาด 10 MW
และการรับเหมางานในต่างประเทศ ได้ร่วมลงทุนในกิจการร่วมค้ากับบริษัทอื่น
เพื่อรับเหมางานก่อสร้างขนาดใหญ่ของภาครัฐบาล

นโยบายการรับงานในปี 2559 และในระยะต่อไป คาดว่าจะขยายงานไปรับงานภาครัฐบาลมากขึ้น
เนื่องจาก ภาครัฐมีโครงการก่อสร้างโครงสร้างพื้นฐานตามยุทธศาสตร์การขนส่ง เช่น
งานรถไฟรางคู่ ของการรถไฟแห่งประเทศไทย (รฟท.)
งานของการรถไฟฟ้าขนส่งมวลชนแห่งประเทศไทย (รฟม)
งานส่วนต่อขยายท่าอากาศยานสนามบินสุวรรณภูมิ เป็นต้น
ส่วนงานภาคเอกชนยังรับงานอย่างต่อเนื่อง
โดยเฉพาะกลุ่มลูกค้าที่พึงพอใจในผลงานการให้บริการของบริษัท ในช่วงหลายปีที่ผ่านมา เช่น
กลุ่มเซ็นทรัล กลุ่มเทสโก้โลตัส กลุ่ม CP กลุ่ม TCC กลุ่มปริญสิริ กลุ่มโนเบิล
จุฬาลงกรณ์มหาวิทยาลัย มหาวิทยาลัยรังสิต รวมทั้งงานโรงงานอุตสาหกรรม โรงไฟฟ้า เป็นต้น

ทั้งนี้ในส่วนของบริษัท, บริษัทย่อย และบริษัทร่วม มีรายละเอียดการดำเนินกิจการ ดังนี้

บริษัท เพาเวอร์ไลน์ เอ็นจิเนียริ่ง จำกัด (มหาชน)

บริษัทประกอบธุรกิจให้บริการรับเหมางานก่อสร้างทั่วไป รวมถึงงานออกแบบ จัดหา
และรับเหมาติดตั้งงานระบบวิศวกรรมอย่างครบวงจร รับงานทั้งจากภาคเอกชน และภาครัฐ
โดยเป็นทั้งผู้รับเหมาโดยตรง (Main Contractor) และเป็นผู้รับเหมาช่วง
(Sub-contractor)
ซึ่งงานจากการรับเหมาโดยตรงและรับเหมาช่วงนั้นอาจจะมาจากวิธีการประมูล
หรือการเจรจาต่อรอง รวมถึงการร่วมมือกับบริษัทอื่นในลักษณะกิจการร่วมค้า (Joint Venture)
และกิจการค้าร่วม (Consortium)
บริการของบริษัทสามารถแบ่งตามลักษณะงานและระบบที่ติดตั้งได้เป็น 5 ประเภทหลัก ได้แก่

(1) งานก่อสร้างโยธา

(2) ระบบไฟฟ้า

(3) ระบบปรับอากาศ

(4) ระบบสุขาภิบาลและระบบป้องกันอัคคีภัย

(5) ระบบสื่อสารโทรคมนาคม

    บริษัท พีแอลอี อินเตอร์เนชั่นแนล จำกัด เดิมชื่อ บริษัท ยูนิมา เอ็นจิเนียริ่ง จำกัด

    บริษัท พีแอลอี อินเตอร์เนชั่นแนล จำกัด (“พีแอลอี อินเตอร์”) จดทะเบียนจัดตั้งเมื่อวันที่ 16
    กรกฎาคม 2530 เพื่อประกอบธุรกิจรับเหมาก่อสร้างงานโยธาทั่วไป
    ครอบคลุมถึงการก่อสร้างอาคารสำนักงาน อาคารพาณิชย์ โรงพยาบาล ศูนย์การค้า
    สถาบันการศึกษา โรงแรม ที่พักอาศัย โรงงานอุตสาหกรรม โดยพีแอลอี
    อินเตอร์เป็นบริษัทผู้รับเหมาที่มีผลงานกับหน่วยงานราชการหลายแห่ง เช่น
    การประปาส่วนภูมิภาค กระทรวงสาธารณสุข และ กระทรวงมหาดไทย เป็นต้น
    บริษัทฯได้ซื้อหุ้นสามัญของยูนิมาร้อยละ 99.99 ของทุนจดทะเบียน ในเดือนกันยายน 2543
    โดยมีวัตถุประสงค์ เพื่อขยายการประกอบธุรกิจของบริษัทด้านงานก่อสร้าง ในเดือนมิถุนายน
    2548 บริษัทได้จดทะเบียนเพิ่มทุนจากเดิม 60 ล้านบาท เป็น 300 ล้านบาท ในช่วง 3 ปี
    ที่ผ่านมาไม่ได้ดำเนินธุรกิจมากนัก
    ในปัจจุบันบริษัทมีแผนการที่จะร่วมมือกับผู้ลงทุนจากต่างประเทศ
    เพื่อเข้าประมูลงานของภาครัฐบาลที่จะเกิดขึ้นในอนาคตต่อไป

    บริษัท เพาเวอร์พรอสเพค จำกัด

บริษัท เพาเวอร์พรอสเพค จำกัด (PPC) จดทะเบียนเมื่อวันที่ 23 พฤศจิกายน 2547
มีทุนจดทะเบียนเริ่มต้น 10,000,000 บาท ทำธุรกิจโรงไฟฟ้าชีวมวล 9.9 MW. บริษัทถือหุ้นใน
PPC จำนวน 57.9% คิดเป็นเงินลงทุนจำนวนรวม 240.8 ในระยะหลายปีที่ผ่านมา PPC
มีผลขาดทุนสะสมมาโดยตลอดจน ทำให้ส่วนทุนมีผลติดลบ จำนวน 46.8 ล้านบาท ประกอบกับ PLE
ต้องให้การสนับสนุนด้านการเงินมาโดยตลอด ดังนั้นคณะกรรมการบริษัท
จึงได้ตัดสินใจที่จะขายหุ้นของ PPC ให้กับบริษัท เอ็มพี เอ็นเนอร์ยี จำกัด ซึ่งเป็นบริษัทในกลุ่ม
โรงงานน้ำตาลมิตรผล โดยได้ทำสัญญาซื้อขายหุ้น PPC และได้โอนหุ้น PPC ทั้งหมดเรียบร้อยแล้ว
เมื่อวันที่ 4 กุมภาพันธ์ 2559 โดยการขายครั้งนี้ บริษัทได้รับกระแสเงินสดกลับคืนจำนวน 162
ล้านบาท

บริษัท เทคเนอร์ จำกัด

บริษัท เทคเนอร์ จำกัด (TN) จดทะเบียนเมื่อวันที่ 9 มีนาคม 2533มีทุนจดทะเบียน 10 ล้านบาท
ประกอบธุรกิจรับเหมาก่อสร้าง ที่ตั้ง 140 ชั้น 10 อาคาร วัน แปซิฟิค เพลส ยูนิค 1001
ถนนสุขุมวิท แขวงคลองเตย เขตคลองเตย กรุงเทพมหานคร 10110 โดยบริษัท เพาเวอร์ไลน์
เอ็นจิเนียริ่ง จำกัด (มหาชน) มีมติที่ประชุมคณะกรรมการบริษัท ครั้งที่ 4/2548 เมื่อวันที่ 4
มิถุนายน 2548 อนุมัติให้ร่วมลงทุนในบริษัท เทคเนอร์ จำกัด (TN) โดยเข้าถือหุ้นในสัดส่วนร้อยละ
50 ของทุนจดทะเบียนของ TN เป็นจำนวนเงิน 5 ล้านบาท
ได้จ่ายชำระเงินลงทุนและรับโอนหุ้นของ TN ซึ่งจะทำให้ TN เป็นบริษัทย่อยของ PLE
เพื่อรับงานจากการเคหะแห่งชาติโครงการบ้านเอื้ออาทรโดย PLE เป็นผู้ค้ำประกันวงเงินสินเชื่อ
Letter of Guarantee ให้กับ TN 100%ในวงเงินไม่เกิน 2,000 ล้านบาท ผลประโยชน์ที่ PLE
จะได้รับจะเป็นรายได้ผลกำไรและเงินปันผลตามสัดส่วนของผู้ถือหุ้น และเมื่อสิงหาคม 2549 TN
ได้จดทะเบียนเพิ่มทุน เป็น 60 ล้านบาท โดยมีทุนชำระแล้ว จำนวน 22.5 ล้านบาทซึ่งเป็นในส่วนที่
PLE ลงทุน จำนวน 11.25 ล้านบาท และเมื่อวันที่ 20 สิงหาคม 2552 PLE ได้ชำระทุนให้ครบอีก
18.75 ล้านบาท รวมเป็น 30.0 ล้านบาท TN
ได้รับเหมางานก่อสร้างบ้านเอื้ออาทรกับการเคหะแห่งชาติ(กคช.) รวม 3 โครงการ คือ
โครงการลาดหลุมแก้ว จำนวน 974 หน่วย โครงการอยุธยา (บางปะอิน) จำนวน4,300 หน่วย
และโครงการอ่างทอง จำนวน 1,550 หน่วย
ปัจจุบันได้ส่งมอบงานโครงการลาดหลุมแก้วเรียบร้อยแล้ว ส่วนอีก 2 โครงการ มีความคืบหน้าเพียง
13% เท่านั้น และเมื่อเมษายน 2551 ทาง กคช. ได้มีหนังสือขอยกเลิกโครงการทั้ง 2
โครงการและขอ Claim ตามหนังสือค้ำประกันธนาคาร 2 ฉบับ เป็นเงินรวม 280 ล้านบาท
และหนังสือค้ำประกันธนาคารไทยธนาคาร (CIMB ในปัจจุบัน) 1 ฉบับ จำนวน 79 ล้านบาท
โดยอ้างเหตุผลว่า TN ผิดสัญญางานไม่มีควาบคืบหน้า ซึ่งทาง TN
ได้ยื่นฟ้องร้องดำเนินคดีศาลแพ่งกับ กคช. โดยระยะที่ผ่านมาได้มีการไกล่เกลี่ยรวม 2 ครั้ง
และศาลนัดไกล่เกลี่ยในวันที่ 3 เมษายน 2552 ซึ่งยังหาข้อยุติไม่ได้ ศาลจึงนัดสืบพยานในวันที่
20-23 กรกฎาคม 2553 ในเดือนพฤษภาคม 2555 ศาลแพ่งส่งเรื่องให้ศาลปกครองพิจารณา
และเมื่อวันที่ 7 สิงหาคม 2557
ศาลปกครองมีหนังสือแจ้งมายังบริษัทว่าคดีอยู่ระหว่างขั้นตอนการสรุปสำนวนคดี
ปัจจุบันอยู่ระหว่างการพิจารณาของศาลปกครอง ซึ่งคาดว่าจะมีคำพิพากษาประมาณ เดือนเมษายน
2560 บริษัทได้ทำการตั้งสำรองหนี้ จำนวน 283 ล้านบาท
สำหรับภาระค้ำประกันที่บริษัทได้ค้ำประกันหนี้ของ TN ไว้กับธนาคาร

ส่วนการดำเนินการของบริษัทในฐานะผู้ถือหุ้นของ TN
บริษัทได้ดำเนินการติดตามให้กรรมการผู้จัดการและกรรมการบริหารของ TN
ให้จัดเตรียมแผนการสำหรับการแก้ไขปัญหา TN และติดตามทวงถามลูกหนี้รายใหญ่ของ TN บริษัท
เอเพ็กซ์คอนครีท เทค จำกัด ให้ชำระหนี้คืนให้แก่ TN โดยเร็ว โดยในปี 2551
ทางกรรมการผู้จัดการและผู้บริหาร TN ไม่ได้ดำเนินการให้มีความคืบหน้าแต่ประการใด
นอกจากนั้นทางกรรมการผู้จัดการและผู้บริหารของ TN ไม่ได้จัดทำงบการเงินประจำปี 2551
เพื่อให้ผู้สอบบัญชีของบริษัทเข้าตรวจสอบ จนทำให้งบการเงินรวมของบริษัทประจำปี 2551
เป็นงบการเงินที่ผู้สอบบัญชีแสดงความเห็นอย่างมีเงื่อนไข
ซึ่งการไม่ดำเนินการดังกล่าวของกรรมการผู้จัดการแลผู้บริหารของ TN
ทำให้บริษัทได้รับความเสียหาย บริษัทจึงได้ยื่นฟ้องร้องต่อศาลแพ่ง เพื่อดำเนินคดีกับ TN
กรรมการผู้จัดการ และกรรมการบริหาร เมื่อวันที่ 26 กุมภาพันธ์ 2552 และเมื่อวันที่ 8 เมษายน
2552 ได้ดำเนินคดีอาญากับกรรมการผู้จัดการ และผู้บริหารของ TN ปัจจุบันได้ดำเนินคดีทั้งทางแพ่ง
และอาญากับกรรมการผู้จัดการ TN รวม 13 คดี ซึ่งคดีอยู่ระหว่างการพิจารณาของศาลชั้นต้น,
ศาลอุทธรณ์ และศาลฎีกา ในส่วนของคดีศาลชั้นต้นได้ตัดสินจำคุกกรรมการผู้จัดการ
คดีอยู่ระหว่างการพิจารณาของศาลอุทธรณ์ ส่วนคดีแพ่งศาลมีคำสั่งให้ TN ชำระหนี้ให้กับบริษัท
ได้ดำเนินการบังคับคดี ยึดและขายทรัพย์ เพื่อชำระหนี้
แต่จนถึงปัจจุบันยังไม่มีผู้สนใจซื้อทรัพย์สินที่เป็นที่ดินเดิมที่ TN ซื้อมาเพื่อเป็นบ่อดิน
โดยทางกรมบังคับคดีจะยังคงเปิดประมูลต่อไป

บริษัท บำรุงเมือง พลาซ่า จำกัด

บริษัท บำรุงเมือง พลาซ่า จำกัด (BMP) จดทะเบียนจัดตั้ง เมื่อวันที่ 5 มิถุนายน 2545
มีทุนจดทะเบียน 500 ล้านบาท เป็นทุนที่ชำระแล้ว จำนวน 125 ล้านบาท ที่ตั้ง 611
ถนนบำรุงเมือง แขวงป้อมปราบ เขตป้อมปราบศัตรูพ่าย กรุงเทพมหานคร
เพื่อดำเนินโครงการโบ๊เบ๊ บำรุงเมือง พลาซ่า ซึ่งเป็นอาคารสูง 16 ชั้น
ประกอบด้วยส่วนที่ทำการค้า (พลาซ่า) 6 ชั้น และที่พักอาศัย 3 ชั้น
ที่เหลือเป็นส่วนของที่จอดรถให้เช่าแก่บุคคลและธุรกิจทั่วไป พื้นที่ก่อสร้างรวม 81,939 ตารางเมตร
พื้นที่ค้าขาย 30,107 ตารางเมตร พื้นที่สำนักงาน 5,416 ตารางเมตร พื้นที่พักอาศัย 14,686
ตารางเมตร พื้นที่จอดรถ 31,730 ตารางเมตร
โครงการนี้ก่อสร้างอยู่บนที่ดินของสภากาชาดไทยที่ทาง BMP ได้ทำสัญญาเช่าระยะเวลา 30 ปี
ไว้แล้ว เนื่องจากทาง BMPและผู้ถือหุ้นเดิมของ BMP ไม่สามารถชำระค่าก่อสร้างที่ติดค้างกับ บริษัท
เพาเวอร์ไลน์ เอ็นจิเนียริ่ง จำกัด (มหาชน) (PLE) ได้ ทาง BMP
และผู้ถือหุ้นเดิมจึงตกลงทำสัญญาโอนหุ้นให้กับ PLE เพื่อให้ PLE เข้าไปบริหารกิจการของ BMP
เพื่อก่อสร้างโครงการให้แล้วเสร็จและบริหารโครงการเพื่อหารายได้มาชำระหนี้สินทั้งหมดที่ติดค้างอยู่กับ
PLE โดย PLE ได้จดแจ้งการโอนหุ้น จำนวน 85% ของทุนจดทะเบียนของ BMP
กับนายทะเบียนกระทรวงพาณิชย์ เมื่อวันที่ 3 พฤษภาคม 2549
การก่อสร้างอาคารโครงการเสร็จสมบูรณ์ตั้งแต่เดือนธันวาคม 2549
และได้รับอนุญาตในการใช้อาคารเรียบร้อยแล้ว
สาเหตุที่ทำให้การเปิดขายพื้นที่ให้เช่าของโครงการเป็นไปอย่างล่าช้า
เนื่องมาจากผู้ถือหุ้นเดิมพยายามขอให้ชะลอการขายไว้
เนื่องจากหาผู้ลงทุนใหม่เข้ามาลงทุนและชำระหนี้ที่ติดค้างอยู่กับ PLE ทั้งหมด
อย่างไรก็ตามในระยะที่ผ่านมาผู้ถือหุ้นเดิมของ BMP ยังไม่สามารถจัดหาผู้ลงทุนใหม่มาได้
และในวันที่ 10 พฤศจิกายน 2551 ได้มีการจดทะเบียนเพิ่มทุนใน BMP อีกจำนวน 500 ล้านบาท
เป็นทุนจดทะเบียนทั้งสิ้น 1,000 ล้านบาท (ทุนชำระแล้วจำนวน 625 ล้านบาท)โดยปัจจุบัน PLE
ถือหุ้นใน BMP ในอัตราร้อยละ 99.99% และได้เริ่มเปิดขายพื้นที่ของโครงการอีกครั้งหนึ่งแล้ว
ในเดือนพฤษภาคม 2552 ซึ่งการเปิดขายยังไม่ส่งผลดีนัก
เนื่องจากผู้จองพื้นที่ชั้นที่เป็นแกนหลักไม่ให้ความร่วมมือ เมื่อต้นปี 2554 บริษัทได้รับการสนับสนุนจาก
PLE เพิ่มเติมให้ซื้อพื้นที่ โครงการคืนจากผู้จองพื้นที่เดิม เปลี่ยนภาพลักษณ์โครงการ
และวางแผนการขายพื้นที่ใหม่ โดยเปลี่ยนชื่อโครงการเป็น SOHO
ได้ทำการปรับปรุงภายนอกและภายในโครงการใหม่ และให้ลูกค้าได้จองเช่าพื้นที่แล้ว โดยโครงการ
SOHO ได้เปิดโครงการ Soft Opening ในปลายเดือนมีนาคม 2556 และ Grand Opening
ในเดือนตุลาคม 2556 โดยที่ผ่านมาผลการดำเนินงานของ BMP ยังไม่ประสบผลสำเร็จเท่าที่ควร
ในปี 2559 มีรายได้เพียง 75 ล้านบาท มีต้นทุนจากการขายและให้เช่า 24.4 ล้านบาท
สิทธิการเช่าตัดจ่าย 64 ล้านบาท ค่าใช้จ่ายในการขายและบริหาร 38.1 ล้านบาท ทำให้ขาดทุน
จำนวน 95.7 ล้านบาท บริษัทได้กำหนดแผนการที่จะขายโครงการ SOHO
ให้กับผู้ลงทุนรายใหม่ต่อไป ซึ่งคาดว่าภายในปี 2560 จะมีความคืบหน้าในการแก้ไขปัญหา

บริษัท เอส เอ พี เอส 2007 โฮลดิ้ง จำกัด

บริษัท เอส เอ พี เอส 2007 โฮลดิ้ง จำกัด (SAPS)
จดทะเบียนจัดตั้งบริษัทและชำระทุนเต็มจำนวน เมื่อวันที่ 7 ธันวาคม 2550
โดยมีสถานประกอบการอยู่ที่เดียวกับ บริษัท เพาเวอร์ไลน์ เอ็นจิเนียริ่ง จำกัด (มหาชน)
โดยมีทุนจดทะเบียนเริ่มต้น 80 ล้านบาท ตามมติที่ประชุมคณะกรรมการบริษัท ครั้งที่ 1/2552 วันที่
27 กุมภาพันธ์ 2552 ได้มีมติให้เพิ่มทุนใน SAPS เป็น 160 ล้านบาท โดยเงินลงทุนทั้งหมด SAPS
นำไปลงทุนในบริษัท สิทธารมย์ ดีเวลลอปเมนท์ จำกัด (SDC)
เพื่อประกอบธุรกิจบ้านจัดสรรที่จังหวัดอุดรธานี และในปี 2559 ที่ประชุมวิสามัญผู้ถือหุ้น ครั้งที่
1/2559 เมื่อวันที่ 28 มิถุนายน 2559 ของ PLE มีมติอนุมัติให้ SAPS ขายหุ้น STR ให้กับ บริษัท
อาดามัส อินคอร์ปอเรชั่น จำกัด (มหาชน) ในราคา 370 ล้านบาท ซึ่งการทำรายการครั้งนี้
ทำให้บริษัทมีกำไรประมาณ 195 ล้านบาท

บริษัท สิทธารมย์ ดีเวลลอปเมนท์ จำกัด

บริษัท สิทธารมย์ ดีเวลลอปเมนท์ จำกัด (STR) จดทะเบียนจัดตั้งเมื่อวันที่ 1 มิถุนายน 2550
โดยมีทุนจดทะเบียนรวม 160 ล้านบาท โดยมี SAPS ถือหุ้น 99.99% เพื่อดำเนินโครงการ
บ้านจัดสรร บ้านเดี่ยว ระดับราคาตั้งแต่ 2.0 ล้านถึง 3.5 ล้านบาท ที่อำเภอเมือง จังหวัด
อุดรธานี ที่ประชุมวิสามัญผู้ถือหุ้นครั้งที่ 1/2559 วันที่ 28 มิถุนายน 2559 ได้อนุมัติให้ขายหุ้น STR
ให้กับ บริษัท อาดามัส อินคอร์ปอร์เรชั่น จำกัด (มหาชน) (ADAM) ในราคา 370 ล้านบาท
ซึ่งการทำรายการครั้งนี้ ทำให้บริษัทมีกำไรประมาณ 195 ล้านบาท

บริษัทได้ร่วมลงทุนในกิจการร่วมค้า 2 แห่ง

1.  ร่วมลงทุน กับ บริษัท อีเอ็มซี จำกัด (มหาชน) ใช้ชื่อว่า “กิจการร่วมค้า
    อีเอ็มซีและเพาเวอร์ไลน์” ในสัดส่วนร้อยละ 51 ตั้งแต่วันที่ 22 กันยายน 2552
    เพื่อให้บริการงานก่อสร้างงานโครงสร้าง, งานสถาปัตยกรรมและงานระบบประกอบอาคาร
    โครงการศูนย์ประชุมและแสดงสินค้านานาชาติ จังหวัดเชียงใหม่ ของ
    สำนักงานปลัดกระทรวงท่องเที่ยวและกีฬา โครงการมีมูลค่าทั้งสิ้น 1,867 ล้านบาท
    ปัจจุบันกำลังดำเนินการอยู่ ส่งมอบงานทั้งหมดในเดือนมีนาคม 2555
    ปัจจุบันอยู่ระหว่างการดำเนินการปิดบัญชี และยกเลิกกิจการ

2.  ร่วมลงทุน กับ บริษัท แอสคอน คอนสตรัค จำกัด (มหาชน) และ บริษัท รวมนครก่อสร้าง
    (ประเทศไทย) จำกัด ใช้ชื่อว่า “กิจการร่วมค้า PAR” ในสัดส่วนการลงทุน ร้อยละ 35
    เพื่อรับงานก่อสร้างรถไฟฟ้าสายสีม่วง (บางใหญ่-บางซื่อ) สัญญาที่ 3
    อาคารศูนย์ซ่อมบำรุงและอาคารจอดแล้วจร มูลค่างาน 5,025 ล้านบาท
    ปัจจุบันบริษัทได้เพิ่มสัดส่วนในการลงทุนเป็นมากกว่าร้อยละ 90 ในปลายปี 2558
    ได้ส่งมอบงานทั้งหมดให้กับทาง รฟม. แล้ว ปัจจุบันอยู่ระหว่างเก็บงานซ่อมแซม
    และเก็บเงินส่วนที่ค้างอยู่ จำนวน 318.40 ล้านบาท ณ วันสิ้นปี 2558 รายได้ในส่วนของค่า
    K และงานเพิ่มที่คาดว่าจะได้รับจาก รฟม. ไม่เป็นตามเป้าหมาย ในขณะที่ PAR
    ต้องรับรู้ต้นทุนที่สูงมาก ทำให้ PAR รับรู้ขาดทุน จำนวน 1,120 ล้านบาท
    ซึ่งส่งผลกระทบต่องบการเงินของบริษัทต้องรับรู้ขาดทุนจำนวนที่สูงมาก ในปี 2559
    บริษัทมีต้นทุนค่าใช้จ่ายสำหรับการเก็บงานซ่อมแซมที่ยังอยู่ในช่วงค้ำประกันงานประมาณ 6
    ล้านบาท

    1.1 วิสัยทัศน์และพันธกิจ

    วิสัยทัศน์ : เป็นหนึ่งในบริษัทวิศวกรรมและก่อสร้างที่ดีที่สุด

    พันธกิจ : 1.) สร้างความมั่นคงและมูลค่าให้แก่ผู้มีส่วนเกี่ยวข้องทุกฝ่ายอย่างยั่งยืน

    2.)
    เพิ่มศักยภาพของบุคลากรและองค์กรเพื่อผลิตงานที่สร้างความพอใจสูงสุดให้แก่ลูกค้าและเป็นที่ยอมรับของสังคม

    เป้าหมายการดำเนินธุรกิจ

    บริษัทมีเป้าหมายที่จะรักษาความเป็นผู้นำ ในแง่ขนาดของสินทรัพย์และรายได้รวม
    ในกลุ่มผู้ประกอบธุรกิจรับเหมาก่อสร้าง และออกแบบ จัดหา ติดตั้งระบบวิศวกรรม
    ที่เป็นบริษัทของคนไทย และ
    บริษัทได้พยายามพัฒนาการดำเนินงานโดยจะเน้นคุณภาพการให้บริการที่ได้มาตรฐาน
    และดำเนินงานให้เสร็จตรงตามเวลาที่กำหนด
    เพื่อให้สามารถแข่งขันได้กับบริษัทผู้รับเหมาต่างชาติอื่นๆ นอกจากนี้
    บริษัทยังมีเป้าหมายที่จะขยายการรับงานในต่างประเทศ
    โดยเฉพาะอย่างยิ่งในประเทศแถบเอเชียตะวันออกเฉียงใต้ (ASEAN) และประเทศข้างเคียง

    นอกจากการให้บริการก่อสร้างและออกแบบ จัดหา ติดตั้งระบบวิศวกรรมแล้ว
    บริษัทมีความสนใจและอยู่ระหว่างการศึกษาความเป็นไปได้สำหรับการลงทุนในโครงการสัมปทานต่าง
    ๆ ที่เกี่ยวเนื่องกับธุรกิจหลักของบริษัทและให้ผลตอบแทนในรูปของกระแสเงินสดที่สม่ำเสมอ
    เช่น งานสัมปทานไฟฟ้า งานสัมปทานผลิตน้ำประปา งานบำบัดน้ำเสีย
    การให้บริการปรับปรุงโครงข่ายโทรศัพท์เคลื่อนที่และวิทยุสื่อสาร เป็นต้น
    อีกทั้งสนใจในธุรกิจใหม่ที่สร้างมูลค่าเพิ่ม
    เพื่อสร้างรายได้ที่แน่นอนและเป็นการลดความเสี่ยงจากความแปรผันของรายได้จากธุรกิจหลัก
    เช่น ธุรกิจพลังงาน เป็นต้น

    1.2 การเปลี่ยนแปลงและพัฒนาการที่สำคัญ

    พัฒนาการที่สำคัญของบริษัทที่เกี่ยวกับการเปลี่ยนแปลงอำนาจในการควบคุมและลักษณะการประกอบธุรกิจในปี
    2559 ที่ผ่านมา มีดังต่อไปนี้

    เมษายน : บริษัทจัดการประชุมสามัญผู้ถือหุ้น ประจำปี 2559 ณ โรงแรมแอมบาสเดอร์
    กรุงเทพ โดยที่ประชุมได้มีมติงดจ่ายเงินปันผล เนื่องจากมีผลการดำเนินงานในปี 2558
    ขาดทุน

    มิถุนายน : บริษัทจัดการประชุมวิสามัญผู้ถือหุ้น ครั้งที่ 1/2559 ณ โรงแรมแอมบาสเดอร์
    กรุงเทพ โดยที่ประชุมได้มีมติอนุมัติการขายหุ้นสามัญ ของ บริษัท สิทธารมย์ ดีเวลลอปเมนท์
    จำกัด (บริษัทย่อย) จำนวน 159,995 หุ้น ให้แก่ บริษัท อาดามัส อินคอร์ปอเรชั่น จำกัด
    (มหาชน) (ADAM) ในราคารวมทั้งสิ้น 370,000,000 บาท

    สิงหาคม : บริษัทได้ลงนามในสัญญาซื้อขายหุ้น ของ บริษัท สิทธารมย์ ดีเวลลอปเมนท์ จำกัด
    (บริษัทย่อย) จำนวน 159,995 หุ้น ให้แก่ บริษัท อาดามัส อินคอร์ปอเรชั่น จำกัด (มหาชน)
    (ADAM)

    กันยายน : บริษัทได้ดำเนินการโอนหุ้น ของ บริษัท สิทธารมย์ ดีเวลลอปเมนท์ จำกัด
    (บริษัทย่อย) ให้แก่ บริษัท อาดามัส อินคอร์ปอเรชั่น จำกัด (มหาชน) ได้รับชำระเงิน
    จำนวน 370,000,000 บาท

    ตุลาคม : บริษัทจัดการประชุมวิสามัญผู้ถือหุ้น ครั้งที่ 2/2559 ณ โรงแรมแอมบาสเดอร์
    กรุงเทพ โดยที่ประชุมได้มีมติอนุมัติ ดังนี้

-   อนุมัติการลดทุนจดทะเบียนของบริษัทจาก 1,661,939,826 บาท เป็น 1,125,634,101
    บาท โดยตัดหุ้นสามัญจดทะเบียน ที่ยังไม่ได้ออกและเสนอขาย จำนวน 536,305,725 หุ้น
    มูลค่าหุ้นที่ตราไว้หุ้นละ 1.00 บาท
    ซึ่งเป็นหุ้นสามัญที่ออกเพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญเพิ่มทุนของบริษัท
    ครั้งที่ 2 (PLE-W2) ที่มีการใช้สิทธิแล้วบางส่วน และครบกำหนดอายุแล้วเมื่อวันที่ 20
    กุมภาพันธ์ 2558

-   อนุมัติการเพิ่มทุนจดทะเบียนจากเดิม 1,125,634,101 บาท เป็นจำนวน 2,759,254,524
    บาท โดยการออก หุ้นสามัญเพิ่มทุนใหม่จำนวน 1,633,620,423 หุ้น มูลค่าที่ตราไว้ หุ้นละ
    1.00 บาท เพื่อเสนอขายให้แก่ผู้ถือหุ้นเดิมของบริษัท
    และเพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัท ครั้งที่ 3
    (PLE-W3)

-   อนุมัติการจัดสรรหุ้นสามัญเพิ่มทุนใหม่จำนวน 1,633,620,423 หุ้น มูลค่าที่ตราไว้หุ้นละ 1.00
    บาท โดยมีรายละเอียดการจัดสรรหุ้นสามัญเพิ่มทุนใหม่ ดังนี้

1)  จำนวนไม่เกิน 1,089,080,282 หุ้น เพื่อเสนอขายให้แก่ผู้ถือหุ้นเดิมตามสัดส่วนการถือหุ้น
    โดยเสนอขายให้แก่ผู้ถือหุ้นเดิมของบริษัท

2)  จำนวนไม่เกิน 544,540,141 หุ้น
    เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญเพิ่มทุนของบริษัท ครั้งที่ 3
    (PLE-W3) ที่จัดสรรให้แก่ผู้ถือหุ้นเดิมที่ได้จองซื้อหุ้นสามัญเพิ่มทุน ในสัดส่วน 2 หุ้นสามัญเพิ่มทุน
    ต่อ 1 หน่วยใบสำคัญแสดงสิทธิ PLE-W3 (กรณีที่มีเศษให้ปัดทิ้ง) โดยไม่คิดมูลค่า

-   อนุมัติการออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัท ครั้งที่ 3
    (PLE-W3) จำนวน 544,540,141 หน่วย
    ให้แก่ผู้ถือหุ้นเดิมของบริษัทที่ได้จองซื้อหุ้นสามัญเพิ่มทุน (กรณีที่มีเศษให้ปัดทิ้ง) โดยไม่คิดมูลค่า

    ธันวาคม : เพิ่มทุนจดทะเบียนที่ชำระแล้วจาก 1,089,080,282 บาท เป็น
    1,191,817,913 บาท การเพิ่มขึ้นเนื่องจากการใช้สิทธิเพิ่มทุน ของผู้ถือหุ้นเดิม จำนวน
    102,737,631 หน่วย แปลงเป็นหุ้นสามัญ จำนวน 102,737,631หุ้น ในราคาหุ้นละ 1 บาท

    :
    นำใบสำคัญแสดงสิทธิที่จะซื้อหุ้นสามัญเป็นหลักทรัพย์จดทะเบียนในตลาดหลักทรัพย์แห่งประเทศไทย
    โดยใช้ชื่อย่อว่า PLE-W3 จำนวน 51,368,814 หน่วย
    ให้แก่ผู้ถือหุ้นเดิมของบริษัทที่ได้จองซื้อหุ้นสามัญเพิ่มทุน (กรณีที่มีเศษให้ปัดทิ้ง) โดยไม่คิดมูลค่า

    1.3 โครงสร้างการถือหุ้น

    ณ วันที่ 31 ธันวาคม 2559 บริษัทมีการถือหุ้นในบริษัทย่อย และบริษัทอื่น ๆ
    ซึ่งรวมถึงกิจการร่วมค้า ดังนี้

+--------------------------+----------+-------------------------------+
| ชื่อบริษัท                   | ร้อยล     | ประเภทธุรกิจ                    |
|                          | ะการถือหุ้น |                               |
+--------------------------+----------+-------------------------------+
| บริษัทย่อย                  | 99.99    | รับเหมาก่อสร้างงานโยธาทั่วไป       |
|                          |          |                               |
| บริษัท พีแอลอี อินเตอร์เนชั่นแนล | 99.99    | เป็น Holding Company           |
| จำกัด*                    |          | สำหรับลงทุนในธุรกิจอื่น ๆ           |
|                          | 0.00     |                               |
| บริษัท เอส เอ พี เอส 2007   | (เดิม     | พัฒนาอสังหาริมทรัพย์               |
| โฮลดิ้ง จำกัด               | 99.99)   |                               |
|                          |          | ผลิตแล                         |
| บริษัท สิทธารมย์ ดีเวลลอปเมนท์ | 0.00     | ะจำหน่ายกระแสไฟฟ้าและพลังงานไอน้ำ |
| จำกัด**                   | (เดิม     |                               |
|                          | 57.9)    | รับเหมาก่อสร้าง                  |
| บริษัท เพาเวอร์พรอสเพค      |          |                               |
| จำกัด***                  | 50.00    | ให้เช่าพื้นที่อาคารโครงการ SOHO     |
|                          |          |                               |
| บริษัท เทคเนอร์ จำกัด****    | 99.99    |                               |
|                          |          |                               |
| บริษัท บำรุงเมืองพลาซ่า จำกัด  |          |                               |
+--------------------------+----------+-------------------------------+
| กิจการร่วมค้า 2 แห่ง         | 51.00    | รับเหมางานก่อสร้าง               |
|                          |          | และ                           |
| 1.  กิจการร่วมค้า           | 90.00    | งานระบบโครงการศูนย์ประชุมนานาชาติ |
|     อีเอ็มซีและเพาเวอร์ไลน์   |          | จังหวัดเชียงใหม่                  |
|                          |          |                               |
| 2.  กิจการร่วมค้า พี เอ อาร์  |          | รับเหมางานรถไฟฟ้าสายสีม่วง สัญญา 3 |
+--------------------------+----------+-------------------------------+

หมายเหตุ * บริษัท พีแอลอี อินเตอร์เนชั่นแนล จำกัด เดิมชื่อ บริษัท ยูนิมา เอ็นจิเนียริ่ง จำกัด

** ณ วันที่ 15 กันยายน 2559 บริษัทได้ขายหุ้นของ บริษัท สิทธารมย์ ดีเวลลอปเมนท์ จำกัด
ทั้งหมดให้แก่ บริษัท อาดามัส อินคอร์ปอร์เรชั่น จำกัด (มหาชน)

*** ณ วันที่ 4 กุมภาพันธ์ 2559บริษัทได้ขายหุ้นของบริษัท เพาเวอร์พรอสเพค จำกัด
ที่บริษัทถือหุ้นอยู่ทั้งหมดให้แก่บริษัท เอ็มพี เอ็นเนอร์ยี จำกัด (กลุ่มมิตรผล)

**** บริษัท เทคเนอร์ จำกัด บริษัทได้ส่ง นายเสวก ศรีสุชาต และนายอนุชา นิตยานุภาพ

เข้าเป็นกรรมการบริษัทร่วมกับกรรมการจากผู้ถือหุ้นรายอื่น คือ นายชัชวาล สุยะนันทน์ และ

นางสุภนันท์ จุลวัจนะ

2. ลักษณะการประกอบธุรกิจ

โครงสร้างรายได้แยกตามสายผลิตภัณฑ์

  (หน่วย : พันบาท)

+--------+------------------+------+-----+---+-----+----+-----+-----+
| ผลิตภัณฑ์ | ดำเนินการโดย      | สัดส  | ปี   |   | ปี   |    | ปี   |     |
|        |                  | ่วนกา | 2   |   | 2   |    | 2   |     |
|        |                  | รถือห | 559 |   | 558 |    | 557 |     |
|        |                  | ุ้นของ |     |   |     |    |     |     |
|        |                  | บริษัท |     |   |     |    |     |     |
+--------+------------------+------+-----+---+-----+----+-----+-----+
|        |                  |      | รา  | ร | รา  | ร  | รา  | ร้อ  |
|        |                  |      | ยได้ | ้อ | ยได้ | ้อย | ยได้ | ยละ |
|        |                  |      |     | ย |     | ละ |     |     |
|        |                  |      |     | ล |     |    |     |     |
|        |                  |      |     | ะ |     |    |     |     |
+--------+------------------+------+-----+---+-----+----+-----+-----+
| ง      | - บริษัท           | -    | 2   | 4 | 2,6 | 4  | 1,9 | 21  |
| านระบบ |                  |      | ,10 | 1 | 87, | 4. | 11, | .26 |
|        | - พีแอลอี อินเตอร์ฯ  | 9    | 9,4 | . | 346 | 54 | 540 |     |
|        | (ยูนิมา)           | 9.99 | 17- | 9 |     |    |     | -   |
|        |                  |      |     | 8 | -   | -  | -   |     |
|        |                  |      |     |   |     |    |     |     |
|        |                  |      |     | - |     |    |     |     |
+--------+------------------+------+-----+---+-----+----+-----+-----+
| ง      | - บริษัท           | -    | 2   | 5 | 2,8 | 4  | 5,2 | 58  |
| านก่อสร |                  |      | ,84 | 6 | 54, | 7. | 36, | .23 |
| ้างโยธา | - พีแอลอี อินเตอร์ฯ  | 9    | 1,3 | . | 975 | 32 | 136 |     |
|        | (ยูนิมา).          | 9.99 | 21- | 5 |     |    |     | -   |
|        |                  |      |     | 4 | -   | -  | -   |     |
|        | - กิจการร่วมค้า     | 5    | -   |   |     |    |     | -   |
|        | อีเอ็มซี            | 1.00 |     | - | -   | -  | -   |     |
|        |                  |      | 76  |   |     |    |     | 14  |
|        | - กิจการร่วมค้า พี   | 9    |     | - | 3   | 6. | 1,3 | .58 |
|        | เอ อาร์           | 0.00 |     |   | 73, | 19 | 10, |     |
|        |                  |      |     | 0 | 643 |    | 946 |     |
|        |                  |      |     | . |     |    |     |     |
|        |                  |      |     | 0 |     |    |     |     |
|        |                  |      |     | 0 |     |    |     |     |
+--------+------------------+------+-----+---+-----+----+-----+-----+
| ง      | - บริษัท           | -    | -   | - | -   | -  | -   | -   |
| านบ้านเ |                  |      |     |   |     |    |     |     |
| อื้ออาทร |                  |      |     |   |     |    |     |     |
+--------+------------------+------+-----+---+-----+----+-----+-----+
| อื่น ๆ   | - บริษัท           | 9    | 74, | 1 | 81, | 1. | 78, | 0   |
|        | บำรุงเมืองพลาซ่า    | 9.99 | 393 | . | 765 | 36 | 346 | .87 |
|        | จำกัด             |      |     | 4 |     |    |     |     |
|        |                  | 0.00 | -   | 8 | 26, | 0. | 2   | 3   |
|        | - บริษัท สิทธารมย์   | (เดิม |     |   | 763 | 44 | 72, | .03 |
|        | ดีเวลลอปเมนท์ จำกัด | 99   | -   | - |     |    | 442 |     |
|        |                  | .99) |     |   | 9,  | 0. |     | 2   |
|        | - บริษัท เพาเวอร์   |      |     | - | 189 | 15 | 1   | .03 |
|        | พรอสเพค จำกัด     | 0.00 |     |   |     |    | 82, |     |
|        |                  | (เดิม |     |   |     |    | 377 |     |
|        |                  | 57   |     |   |     |    |     |     |
|        |                  | .90) |     |   |     |    |     |     |
+--------+------------------+------+-----+---+-----+----+-----+-----+
| รายได้จ |                  |      | 5,0 | 1 | 6,0 | 10 | 8,9 | 100 |
| ากการใ |                  |      | 25, | 0 | 33, | 0. | 91, | .00 |
| ห้บริการ |                  |      | 207 | 0 | 681 | 00 | 787 |     |
|        |                  |      |     | . |     |    |     |     |
|        |                  |      |     | 0 |     |    |     |     |
|        |                  |      |     | 0 |     |    |     |     |
+--------+------------------+------+-----+---+-----+----+-----+-----+
| ร      |                  |      | 3   |   | 1   |    | 3   |     |
| ายได้อื่น |                  |      | 67, |   | 36, |    | 68, |     |
|        |                  |      | 014 |   | 316 |    | 242 |     |
+--------+------------------+------+-----+---+-----+----+-----+-----+
| รา     |                  |      | 5,3 |   | 6,1 |    | 9,3 |     |
| ยได้รวม |                  |      | 92, |   | 69, |    | 60, |     |
|        |                  |      | 221 |   | 997 |    | 029 |     |
+--------+------------------+------+-----+---+-----+----+-----+-----+

2.1 ลักษณะของผลิตภัณฑ์และบริการ

  ธุรกิจของบริษัท บริษัทย่อย บริษัทร่วม และกิจการร่วมค้าฯ (รวมเรียกว่า “กลุ่มบริษัท”)
  สามารถแบ่งออกเป็น 5 กลุ่ม ตามลักษณะของงานที่ให้บริการ ได้แก่ งานออกแบบ จัดหา
  และรับเหมาติดตั้งระบบไฟฟ้า ระบบปรับอากาศ ระบบสุขาภิบาลและระบบป้องกันอัคคีภัย
  ระบบสื่อสารโทรคมนาคม และ งานก่อสร้างโยธา
  นอกจากนั้นได้ดำเนินการลงทุนและธุรกิจพัฒนาอสังหาริมทรัพย์ โครงการศูนย์การค้าโซโห
  โดยมีรายละเอียดของงานในแต่ละกลุ่ม ดังนี้

+----------+-----------------------------------------------------------+
| ระบบไฟฟ้า | -   สถานีไฟฟ้าย่อย (Power Substation)                        |
|          |                                                           |
|          | -   ระบบจ่ายไฟ (Power Distribution)                        |
|          |                                                           |
|          | -   ระบบไฟฟ้าสำรองฉุกเฉินเวลาไฟดับ (Electrical Power Supply & |
|          |     Emergency Power Supply System)                        |
|          |                                                           |
|          | -   ระบบแสงสว่าง (Lighting System)                         |
|          |                                                           |
|          | -   ระบบโทรศัพท์ (Telephone System)                         |
|          |                                                           |
|          | -   ระบบเสียง (Public Address System)                      |
|          |                                                           |
|          | -   ระบบเครื่องรับสัญญาณหลัก (Master Antenna)                  |
|          |                                                           |
|          | -   ระบบรักษาความปลอดภัย (Security System)                  |
|          |                                                           |
|          | -   ระบบสายล่อฟ้า (Lightning Protection System)             |
|          |                                                           |
|          | -   ระบบควบคุมอาคารอัตโนมัติ (Building Automation System)     |
|          |                                                           |
|          | -   ระบบการจัดการพลังงาน (Energy Management System)         |
|          |                                                           |
|          | -   Solar Power System                                    |
+----------+-----------------------------------------------------------+
| ระบบ     | -   ระบบปรับอากาศขนาดใหญ่ (Air Conditioning System)         |
| ปรับอากาศ |                                                           |
|          | -   ระบบระบายอากาศ (Ventilation)                          |
|          |                                                           |
|          | -   ระบบห้องทำความเย็น (Refrigeration)                      |
|          |                                                           |
|          | -   ระบบห้องสะอาด (Clean Room)                             |
|          |                                                           |
|          | -   ระบบควบคุมอุณหภูมิและความชื้น (Automatic Temperature and    |
|          |     Humidity Control System)                              |
|          |                                                           |
|          | -   ระบบอัดอากาศในบันไดหนีไฟ (Pressurized Stairs)            |
|          |                                                           |
|          | -   ระบบควบคุมปริมาณอากาศ (Variable Air Volume or VAV)      |
|          |                                                           |
|          | -   District Cooling System                               |
+----------+-----------------------------------------------------------+
| ระบบ     | -   ระบบท่อประปา (Plumbing System)                         |
| สุขาภิบาลแ |                                                           |
| ละระบบป้อ | -   ระบบผลิตไอน้ำและน้ำร้อน (Steam Boiler and Hot Water       |
| งกันอัคคีภัย |     System)                                               |
|          |                                                           |
| ร        | -   ระบบบำบัดน้ำเสีย (Waste Water and Sewage Treatment)      |
| ะบบสื่อสาร |                                                           |
| โ        | -   ระบบน้ำดื่ม (Drinking Water System)                      |
| ทรคมนาคม |                                                           |
|          | -   สระว่ายน้ำ (Swimming Pool)                              |
|          |                                                           |
|          | -   ระบบแก๊ส (Gas System)                                  |
|          |                                                           |
|          | -   ระบบระบายน้ำทิ้ง (Drainage)                              |
|          |                                                           |
|          | -   ระบบดับเพลิงแบบหัวฉีดโปรยน้ำ (Sprinkler System)            |
|          |                                                           |
|          | -   ระบบสารสะอาดดับเพลิง (FM 200 System)                    |
|          |                                                           |
|          | -   ระบบสัญญาณเตือนอัคคีภัย (Fire Alarm System)                |
|          |                                                           |
|          | -   ระบบดับเพลิงด้วยแก๊สคาร์บอนไดออกไซด์ (CO₂ System)           |
|          |                                                           |
|          | -   ระบบท่อดับเพลิงและควบคุม (Fire Pumps and Controller)      |
|          |                                                           |
|          | -   อุปกรณ์ดับเพลิง (Fire Extinguish Equipment)               |
|          |                                                           |
|          | +------------------------------------------------------+  |
|          | | -   ระบบเชื่อมโยงเครือข่ายเคเบิ้ลใยแก้ว (Optical Fiber)     |  |
|          | |                                                      |  |
|          | | -   ระบบโทรศัพท์ TDMA (Time Division Multiple Access)  |  |
|          | |                                                      |  |
|          | | -   ระบบโทรศัพท์ไร้สาย (Wireless Telephone System)      |  |
|          | |                                                      |  |
|          | | -   Telecommunication System                         |  |
|          | |                                                      |  |
|          | | -   Telephone System                                 |  |
|          | +------------------------------------------------------+  |
+----------+-----------------------------------------------------------+
| งานก่อ    | นอกจากการให้บริการออกแบบ จัดหา                               |
| สร้างโยธา | และติดตั้งงานระบบวิศวกรรมอย่างครบวงจรแล้ว บริษัทยังประกอบ          |
|          |                                                           |
|          | ธุรกิจรับเหมาก่อสร้างงานโยธาทั่วไป                               |
|          | โดยครอบคลุมถึงการก่อสร้างอาคารสำนักงาน อาคารพาณิชย์              |
|          |                                                           |
|          | โรงพยาบาล ศูนย์การค้า สถาบันการศึกษา โรงแรม ที่พักอาศัย            |
|          | โรงงานอุตสาหกรรม เป็นต้น                                     |
+----------+-----------------------------------------------------------+

2.2 การตลาดและการแข่งขัน

(ก) การทำการตลาดของผลิตภัณฑ์และบริการที่สำคัญ

ในการกำหนดกลยุทธ์การแข่งขันและนโยบายการดำเนินธุรกิจของกลุ่มบริษัท
นอกจากการมุ่งเน้นความสามารถในการรักษาสัดส่วนการตลาดภายใต้สภาวะที่มีการแข่งขันสูง
และในช่วงที่ภาวะเศรษฐกิจชะลอตัว
กลุ่มบริษัทยังมุ่งเสริมสร้างความสามารถในการแข่งขันในระยะยาวด้วย
กลยุทธ์การแข่งขันและนโยบายการดำเนินธุรกิจของกลุ่มบริษัทมีดังนี้

(1) ชื่อเสียงและประสบการณ์ของกลุ่มวิศวกรผู้บริหารนอกเหนือจากความสามารถในการบริหารงาน
    ซึ่งสามารถพิสูจน์ได้จากการนำพากลุ่มบริษัทให้อยู่รอดผ่านพ้นวิกฤตการณ์ทางเศรษฐกิจในปี
    2540 และบริหารจัดการให้บริษัทมีการเติบโตอย่างต่อเนื่อง
    วิศวกรผู้บริหารของกลุ่มบริษัทมีความรู้และประสบการณ์การทำงานภาคปฏิบัติในงานวิศวกรรมมากกว่า
    20 ปี และมีชื่อเสียงเป็นที่ยอมรับอย่างกว้างขวางในวงการ
    ทำให้สามารถมีส่วนช่วยตรวจสอบดูแลการทำงานของวิศวกรระดับผู้จัดการโครงการอีกต่อหนึ่ง
    นอกจากนี้หากมีการเปลี่ยนแปลงทางเทคโนโลยีที่จะต้องนำเทคโนโลยีที่ทันสมัยมาใช้หรือการเปลี่ยนแปลงทางวิศวกรรมอื่นๆ
    กลุ่มบริษัทจะมีความสามารถในการนำมาใช้ได้อย่างรวดเร็ว

(2) ผลงานอันเป็นที่ยอมรับในอดีต
    ด้วยคุณภาพของผลงานและบริการในอดีตของกลุ่มบริษัทที่ได้สร้างความพึงพอใจให้กับลูกค้า
    ลูกค้าจำนวนมากได้ให้ความเชื่อถือและความไว้วางใจในการกลับมาใช้บริการของกลุ่มบริษัทอีก
    รวมทั้งได้แนะนำต่อไปยังลูกค้าอื่นๆ ด้วย
    ดังนั้นกลุ่มบริษัทจึงมีนโยบายหลักในการที่จะรักษาและเสริมสร้างชื่อเสียงของบริษัท
    โดยดำเนินการ ดังนี้

-   การรักษาคุณภาพของผลงานให้เป็นไปตามมาตรฐานที่ยอมรับ

-   การดำรงไว้ซึ่งความซื่อสัตย์ต่อวิชาชีพและมีจรรยาบรรณที่ดีต่องานในสัญญา

-   การดำเนินงานในแต่ละโครงการให้แล้วเสร็จตามกำหนดการที่ได้ตกลงไว้กับลูกค้า

-   การดูแลผลประโยชน์ของลูกค้าเสมือนหนึ่งว่าบริษัทคือเจ้าของโครงการดังกล่าวด้วย และ

-   การบริการหลังการขายและหลังหมดสัญญาบริการ

(3) ความสามารถของบุคลากร กลุ่มบริษัทมีนโยบายส่งเสริมและพัฒนาบุคลากรซึ่งนับเป็น

ทรัพยากรที่สำคัญที่สุดของกลุ่มบริษัท
เพื่อพัฒนาประสิทธิภาพในการดำเนินงานและดำรงไว้ซึ่งความสามารถใน

การแข่งขัน ดังนี้

-   การพัฒนาความรู้และความสามารถของพนักงานอย่างต่อเนื่อง ทั้งในด้านความรู้ทาง

  เทคนิควิชาการและการจัดการ

-   การสร้างจิตสำนึกความรับผิดชอบต่องาน

-   การสร้างบรรยากาศการทำงานที่เป็นมิตร

-   การทำงานเป็นทีม การประสานงานระหว่างทีมวิศวกรและบุคลากรภายในองค์กร
    เพื่อให้บรรลุซึ่งวัตถุประสงค์ในการให้บริการที่ดีเยี่ยมแก่ลูกค้า

-   การนำเอาระบบ KPI และ Balance Scores Card (BSC)
    เข้ามาใช้วัดผลการดำเนินงานของหน่วยงานและบุคคล

(4) สถานะทางการเงินที่เข้มแข็ง กลุ่มบริษัทให้ความสำคัญกับโครงสร้างทางการเงินที่มั่นคง
โดยการรักษาอัตราส่วนของหนี้สินต่อส่วนของผู้ถือหุ้นให้อยู่ในระดับต่ำ
และระดับสภาพคล่องที่เหมาะสมจะช่วยลดความเสี่ยงในการประกอบธุรกิจและสร้างความมั่นใจให้กับลูกค้า
ณ วันที่ 31 ธันวาคม 2559 บริษัทมีอัตราส่วนของหนี้สินต่อส่วนของผู้ถือหุ้น 7.45 เท่า
โดยมีอัตราส่วนสภาพคล่อง 0.65 เท่า ซึ่งอยู่ในเกณฑ์ที่สูงกว่าปกติ
เป็นผลกระทบมาจากการขาดทุนจำนวนที่สูงในปี 2558
ปัจจุบันอยู่ในระหว่างการแก้ไขปรับปรุงด้านการเพิ่มทุน และการขายโครงการโซโห
ซึ่งเป็นภาระของบริษัท โดยคาดว่าจะบรรลุผลในปี 2560 นอกจากนั้น
ยังมีวงเงินสินเชื่อหมุนเวียนที่ได้รับการสนับสนุนจากธนาคารหลายแห่งเพื่อใช้ในการดำเนินการ
ในวงเงินสินเชื่อรวมกว่า 11,523 ล้านบาท

(5)
ประสิทธิภาพในการจัดการกลุ่มบริษัทมีนโยบายที่จะพัฒนาระบบการทำงานและการจัดการส่วนกลางอย่างต่อเนื่อง
เพื่อเพิ่มประสิทธิภาพในการทำงานและพัฒนาความสามารถในการตอบสนองความต้องการของลูกค้า
โดยได้รับการรับรองการบริหารงานคุณภาพมาตั้งแต่ วันที่ 31 สิงหาคม 2543 (ISO 9002:1994)
เมื่อวันที่ 2 ตุลาคม 2546 ได้รับการรับรองระบบบริหารคุณภาพ ISO 9001 Version 2000
จากบริษัท BVQI จำกัด และบริษัทได้รับการรับรองระบบบริหารงานคุณภาพตามมาตรฐานสากล
ISO9001:2008 โดย บริษัท Bureau Veritas Quality International (BVQI) จำกัด
เป็นผู้ประเมินและให้การรับรองในวันที่ 28 ตุลาคม 2558 (2015)
บริษัทยังคงมีการรักษาระบบบริหารงานคุณภาพที่มีประสิทธิภาพอย่างต่อเนื่อง
โดยมีการตรวจติดตามจาก บริษัท Bureau Veritas ทุก ๆ 6 เดือน
รวมทั้งในส่วนของบริษัทเองยังมีการสุ่มตรวจภายในอย่างต่อเนื่อง
โดยการประยุกต์หลักการในการตรวจแบบ Process Approach
(การพิจารณาอย่างเป็นกระบวนการ)โดยสถาบันดังกล่าวได้มีการทบทวนการรับรองทุกปี
และภายในปี 2018 บริษัทคาดว่าจะได้การรับรองมาตรฐานสากล ISO 9001:2015 ต่อไป

(6) การจัดซื้อที่มีประสิทธิภาพ กลุ่มบริษัทได้มีการกำหนดนโยบายในการจัดซื้อ
เพื่อสร้างความโปร่งใสและสร้างการแข่งขันระหว่างผู้จัดจำหน่ายวัตถุดิบต่าง ๆ
เพื่อเป็นการรับประกันว่าต้นทุนของบริษัทอยู่ในระดับที่เหมาะสม

กลุ่มลูกค้าเป้าหมาย การจำหน่าย และช่องทางการจำหน่าย

ลักษณะลูกค้าของกลุ่มบริษัทสามารถแบ่งได้เป็น 2 ประเภท คือ ลูกค้าภาคเอกชน เช่น
อาคารสำนักงาน อาคารพาณิชย์ ที่อยู่อาศัย โรงแรม โรงพยาบาล ศูนย์การค้า
โรงงานอุตสาหกรรม เป็นต้น และภาครัฐ ซึ่งประกอบด้วยหน่วยงานราชการและรัฐวิสาหกิจ
โดยสัดส่วนการให้บริการแก่ลูกค้าแต่ละประเภทในช่วง 3 ปีที่ผ่านมา

หน่วย : ล้านบาท

  ------------ ----------- -------- ----------- -------- ----------- --------
  ประเภท       ปี 2559               ปี 2558               ปี 2557      

               มูลค่า        ร้อยละ    มูลค่า        ร้อยละ    มูลค่า        ร้อยละ

  ภาคเอกชน     3,669.78    61.81    1,849.90    23.09    4,898.38    99.79

  ภาครัฐ        2,267.31    38.19    6,160.62    76.91    10.28       0.21

  รวม          5,937.09    100.00   8,010.52    100.00   4,908.66    100.00
  ------------ ----------- -------- ----------- -------- ----------- --------

ลูกค้าของกลุ่มบริษัทส่วนใหญ่เป็นลูกค้าภาคเอกชน
เนื่องจากในการเข้าร่วมประมูลงานจากภาครัฐจะต้องคำนึงถึงรายละเอียดและคุณสมบัติตามข้อกำหนด
(Terms of Reference หรือ TOR) ของแต่ละหน่วยงานราชการที่เป็นผู้จ้าง
โดยผู้ที่จะเข้าร่วมประมูลงานกับภาครัฐจะต้องเป็นผู้ที่มีผลงานในอดีตหรือมีรายชื่อขึ้นทะเบียนกับหน่วยงานราชการนั้น
ๆ ในปัจจุบันกลุ่มบริษัทมีชื่อขึ้นทะเบียนไว้กับหน่วยงานราชการ เช่น การรถไฟฟ้าขนส่งมวลชน
แห่งประเทศไทย (รฟม.) การไฟฟ้าส่วนภูมิภาค การประปาส่วนภูมิภาค ธนาคารแห่งประเทศไทย
และกระทรวงการท่องเที่ยวและกีฬา กรุงเทพมหานคร จุฬาลงกรณ์มหาวิทยาลัย
การท่าอากาศยานแห่งประเทศไทย (AOT) เป็นต้น
อย่างไรก็ตามกลุ่มบริษัทมีนโยบายที่จะขึ้นทะเบียนกับหน่วยงานต่าง ๆ มากขึ้น
เพื่อเพิ่มความสามารถในการรับงานในส่วนของภาครัฐบาล
เนื่องจากภาครัฐบาลมีนโยบายการลงทุนในระบบสาธารณูปโภคต่าง ๆ
โดยเฉพาะอย่างยิ่งในด้านพลังงานไฟฟ้า, ขนส่งมวลชน และสื่อสารโทรคมนาคม อย่างต่อเนื่อง

ในการรับงานของกลุ่มบริษัทจะมีทั้งการเป็นผู้รับเหมา โดยตรงจากลูกค้าและผ่านการรับเหมาช่วง
ซึ่งในปัจจุบันประมาณร้อยละ 90 ของมูลค่างานรวมทั้ง 2 ประเภท มาจากการประมูลงาน
ในขณะที่ส่วนที่เหลือมาจากการติดต่อเจรจาต่อรอง
โดยส่วนใหญ่แล้วกลุ่มบริษัทจะรับงานจากการเป็นผู้รับเหมาโดยตรงจากลูกค้า
เนื่องจากจะได้รับราคาและเงื่อนไขการชำระเงินที่ดีกว่า
ส่วนการรับเหมาช่วงนั้นกลุ่มบริษัทใช้เพื่อเป็นการเพิ่มช่องทางเข้าหาลูกค้าและช่องทางการจำหน่าย
โดยผ่านบริษัทก่อสร้างขนาดใหญ่หรือบริษัทก่อสร้างขนาดใหญ่จากต่างประเทศ เช่น บริษัท
อิตาเลี่ยนไทย จำกัด (มหาชน) , บริษัท ช.การช่าง จำกัด (มหาชน), บริษัท ซิโน-ไทย
เอ็นจิเนียริ่ง แอนด์ คอนสตรัคชั่น จำกัด (มหาชน),Marubeni Corporation
เพื่อเป็นการสร้างผลงานทางด้านงานของภาครัฐ และผลงานในตลาดต่างประเทศ
เนื่องจากโดยส่วนใหญ่การประมูลงานของภาครัฐหรือโครงการในต่างประเทศจะเป็นลักษณะสัญญาเดียวสำหรับงานรับเหมาก่อสร้าง

และงานระบบวิศวกรรม
และผู้รับเหมาก่อสร้างหลักจะให้ผู้รับเหมาช่วงเป็นผู้ดำเนินการงานระบบวิศวกรรม
โดยสัดส่วนงานของบริษัทระหว่างการติดต่อลูกค้าโดยตรงและผ่านการรับเหมาช่วงในระยะ 3
ปีที่ผ่านมา เป็นดังนี้

หน่วย : ล้านบาท

  ------------------- ----------- -------- ---------- -------- ---------- --------
  ประเภท              ปี 2559               ปี 2558              ปี 2557     

                      มูลค่า        ร้อยละ    มูลค่า       ร้อยละ    มูลค่า       ร้อยละ

  การติดต่อลูกค้าโดยตรง   5,937.09    100.00   7,345.61   91.70    4,671.66   95.17

  การรับเหมาช่วง        -           -        664.91     8.30     237.00     4.83

  รวม                 5,937.09    100.00   8,010.52   100.00   4,908.66   100.00
  ------------------- ----------- -------- ---------- -------- ---------- --------

นอกจากนี้ กลุ่มบริษัทมุ่งที่จะสร้างความสัมพันธ์อันดีกับลูกค้า
เพื่อสร้างโอกาสในการได้รับงานโครงการใหม่ๆ จากลูกค้าเดิมในอนาคต โดยในปี 2559
สัดส่วนงานของกลุ่มบริษัทที่ได้รับจากลูกค้าใหม่เฉลี่ยประมาณ 42.60% และลูกค้าเดิมเฉลี่ยประมาณ
57.40% ลูกค้าเดิมของบริษัทซึ่งให้ความเชื่อถือและไว้วางใจบริษัท เช่น การไฟฟ้าส่วนภูมิภาค
จุฬาลงกรณ์มหาวิทยาลัย โรงแรมในเครือภูเก็ตอาร์คาเดียร์ ท้อปส์ซุปเปอร์เซ็นเตอร์ เทสโก้-โลตัส
ห้างสรรพสินค้าเซ็นทรัลพลาซ่า, โนเบิลกรุ๊ป, กลุ่ม CP และ TCC เป็นต้น

สรุปภาพรวมการเข้าประมูลงาน 3 ปีที่ผ่านมา

หน่วย : ล้านบาท

  -------------- ------------ ---------------- ----------- ----------------
  ปี              ยื่นประมูล                       ได้งาน       

                 จำนวนงาน     มูลค่า             จำนวนงาน    มูลค่า

  ปี 2559         75           28,349.33        22          5,937.09

  ปี 2558         76           39,379.32        22          8,010.52

  ปี 2557         79           34,725.13        18          4,908.66
  -------------- ------------ ---------------- ----------- ----------------

(2) สภาพการแข่งขัน

เศรษฐกิจไทยในไตรมาสที่สี่ ของปี 2559 ขยายตัวร้อยละ 3.0 ต่อเนื่องจากการขยายตัวร้อยละ
3.2 ในไตรมาสก่อนหน้าในด้านการใช้จ่าย
มีปัจจัยสนับสนุนจากการขยายตัวเร่งขึ้นของการส่งออกสินค้า
การใช้จ่ายของรัฐบาลและการลงทุนรวมในขณะที่การใช้จ่ายภาคครัวเรือนขยายตัวต่อเนื่องและการส่งออกบริการชะลอตัว
ในด้านการผลิต การผลิตสาขาเกษตร สาขาอุตสาหกรรม และสาขาการค้าส่ง
และค้าปลีกขยายตัวเร่งขึ้น ในขณะที่สาขาโรงแรม และภัตตาคารชะลอตัว
และเมื่อปรับผลของฤดูกาลออกแล้ว เศรษฐกิจไทยในไตรมาสที่สี่ของปี 2559
ขยายตัวจากไตรมาสที่สามของปี 2559 ร้อยละ 0.4 (QoQ_SA)

รวมทั้งปี 2559 เศรษฐกิจไทยขยายตัวร้อยละ 3.2 ปรับตัวดีขึ้นเมื่อเทียบกับการขยายตัวร้อยละ
2.9 ในปี 2558 โดยการบริโภคภาคครัวเรือน การลงทุนภาครัฐ
และการลงทุนภาคเอกชนขยายตัวร้อยละ 3.1 ร้อยละ 9.9 และร้อยละ 0.4 ตามลำดับ
มูลค่าการส่งออกสินค้าทรงตัวที่ร้อยละ 0.0 อัตราเงินเฟ้อทั่วไปเฉลี่ยร้อยละ 0.2
และบัญชีเดินสะพัดเกินดุลร้อยละ 11.4 ของ GDP

ภาวะเศรษฐกิจไทยไตรมาสที่สี่ และทั้งปี 2559 ในด้านการผลิต สาขาก่อสร้าง

สาขาก่อสร้าง : ขยายตัวร้อยละ 6.1 ต่อเนื่องจากการขยายตัวร้อยละ 5.2 ในไตรมาสก่อนหน้า
เป็นผลจากการขยายตัวของการก่อสร้างของภาครัฐร้อยละ 11.7
(โดยการก่อสร้างของรัฐบาลขยายตัวร้อยละ 2.7 และการก่อสร้างรัฐวิสาหกิจขยายตัวร้อยละ
44.0) ในขณะที่การก่อสร้างภาคเอกชนลดลงร้อยละ 0.5

รวมทั้งปี 2559 การผลิตสาขาก่อสร้างขยายตัวร้อยละ 8.3
โดยการก่อสร้างภาครัฐและการก่อสร้างภาคเอกชน ขยายตัวร้อยละ 14.0 และร้อยละ 1.1
ตามลำดับ

แนวโน้มเศรษฐกิจไทย ปี 2560

คาดว่าจะขยายตัวร้อยละ 3.0-4.0 โดยมีปัจจัยสนับสนุนจาก (1)
การขยายตัวของการส่งออกซึ่งจะสนับสนุนให้การผลิตภาคอุตสาหกรรมและการลงทุนภาคเอกชนปรับตัวดีขึ้น
(2)
การฟื้นตัวและขยายตัวเร่งขึ้นของการผลิตภาคเกษตรและฐานรายได้เกษตรกรซึ่งเป็นปัจจัยสนับสนุนการขยายตัวของการใช้จ่ายภาคครัวเรือน
(3) การลงทุนภาครัฐยังอยู่ในเกณฑ์สูงและเร่งขึ้น (4) การจัดทำงบประมาณรายจ่ายเพิ่มเติม
วงเงิน 190,000 ล้านบาท และ (5) แรงขับเคลื่อนจากภาคการท่องเที่ยว ทั้งนี้
คาดว่ามูลค่าการส่งออกสินค้าจะขยายตัวร้อยละ 2.9
การบริโภคภาคเอกชนและการลงทุนรวมขยายตัวร้อยละ 2.8 และร้อยละ 5.3 ตามลำดับ
อัตราเงินเฟ้อทั่วไปอยู่ในช่วงร้อยละ 1.2 และ2.2 และบัญชีเดินสะพัดเกินดุลร้อยละ 9.4 ของ
GDP

ประเด็นการบริหารนโยบายเศรษฐกิจในปี 2560 ควรให้ความสำคัญกับ (1)
การขับเคลื่อนการใช้จ่ายของรัฐบาลและการลงทุนภาครัฐ
โดยการเบิกจ่ายรายจ่ายลงทุนจากงบประมาณรายจ่ายประจำปี
และงบลงทุนรัฐวิสาหกิจไม่ต่ำกว่าร้อยละ 80 งบประมาณรายจ่ายเพิ่มเติมไม่ต่ำกว่าร้อยละ 65
งบเหลื่อมปีไม่ต่ำกว่าร้อยละ 75 ควบคู่ไปกับการดำเนินโครงการลงทุนโครงสร้างพื้นฐาน
ด้านคมนาคมขนส่ง การพัฒนาพื้นที่ระเบียบเศรษฐกิจภาคตะวันออก
และพื้นที่เขตเศรษฐกิจพิเศษชายแดน (2)
การสนับสนุนการส่งออกให้สามารถขยายตัวได้อย่างเต็มศักยภาพ
โดยติดตามและระมัดระวังมาตรการกีดกันทางการค้าในต่างประเทศ การขยายตลาดส่งออกเชิงรุก
การทำตลาดที่สอดคล้องกับกลุ่มเป้าหมาย การส่งเสริมการค้าชายแดนและการเชื่อมโยงประเทศ
CLMV และการสร้างมูลค่าเพิ่มให้สินค้าและบริการด้วยนวัตกรรม (3)
การสนับสนุนการขยายตัวของการผลิตภาคเกษตร และรายได้เกษตรกร
โดยเพิ่มประสิทธิภาพและลดขั้นตอนการตลาดของสินค้าเกษตรเพื่อให้รายได้จากการจำหน่ายผลผลิตเป็นของเกษตรกรมากขึ้น
การส่งเสริมการเกษตรแปลงใหญ่ การลดต้นทุนการผลิต
การปลูกพืชและการใช้วิธีการผลิตที่มีความเหมาะสมกับสภาพพื้นที่
และการปรับเปลี่ยนไปสู่การผลิตพืชที่มีมูลค่าสูงขึ้น (4)
การสร้างความเชื่อมั่นและสนับสนุนการขยายตัวของการลงทุนภาคเอกชน
โดยเร่งรัดการส่งออกเพื่อลดกำลังการผลิตส่วนเกิน
การชักจูงนักลงทุนในสาขาเป้าหมายการพัฒนาอุตสาหกรรมและบริการสำหรับอนาคต
การประชาสัมพันธ์แผนและความคืบหน้าของโครงการพัฒนาโครงสร้างพื้นฐานและพื้นที่เศรษฐกิจของภาครัฐ
การอำนวยความสะดวกให้นักลงทุนที่ย้ายฐานการผลิตเข้ามายังประเทศไทย
และการเร่งรัดการลงทุนที่ขอรับและได้รับอนุมัติการส่งเสริมการลงทุนไปแล้ว และ (5)
การสนับสนุนการขยายตัวของภาคการท่องเที่ยว โดยดูแลรักษาความปลอดภัยในสถานที่สำคัญ ๆ
และการดึงดูดกลุ่มนักท่องเที่ยวรายได้และศักยภาพการใช้จ่ายสูง
การส่งเสริมและเชื่อมโยงการท่องเที่ยวกับประเทศในภูมิภาค
การให้ความสำคัญกับนักท่องเที่ยวโดยเฉพาะกลุ่มที่มีศักยภาพและมีแนวโน้มเติบโตสูง
การสร้างตลาดการท่องเที่ยวใหม่ และสนับสนุนการท่องเที่ยวในประเทศ

ที่มา : สำนักงานคณะกรรมการพัฒนาการเศรษฐกิจและสังคมแห่งชาติ

แนวโน้มอุตสาหกรรมก่อสร้าง

ธุรกิจรับเหมาก่อสร้างโดยรวมในปี 2559 ยังคงมีแนวโน้มขยายตัวต่อเนื่อง
แต่อาจจะเติบโตในอัตราชะลอลง อยู่ที่ 7.0%-8.7% YoY หรือมีมูลค่า 1,242.7-1,263.3
พันล้านบาท จากที่ขยายตัว 11.9% YoY ในปี 2558
โดยได้รับอานิสงส์มาจากการเร่งลงทุนในโครงสร้างพื้นฐานของภาครัฐเป็นสำคัญ
บวกกับงานก่อสร้างโครงการต่าง ๆ อาจเร่งตัวขึ้นหลังพ้นช่วงฤดูฝน นอกจากนี้
ผลจากภาครัฐทยอยอนุมัติมาตรการกระตุ้นเศรษฐกิจต่าง ๆ เช่นโครงการบ้านธนารักษ์ประชารัฐ
และมาตรการส่งเสริมความเป็นอยู่ระดับตำบลที่เร่งลงทุนโครงการในท้องถิ่น อาทิ
ศูนย์การเรียนรู้ในชุมชน น่าจะหนุนให้เกิดการลงทุนก่อสร้างโครงการภาคเอกชนตามมา
นอกเหนือจากโครงการต่อเนื่องในกลุ่มที่อยู่อาศัยและโรงงานอุตสาหกรรม

แนวโน้มการลงทุนในการก่อสร้างของภาครัฐเติบโตต่อเนื่อง

-   คาดว่าภาครัฐจะยังผลักดันการลงทุนในโครงการใหม่ ๆ
    และเร่งดำเนินการก่อสร้างในโครงการต่อเนื่อง เพื่อให้แล้วเสร็จทันตามกำหนดเวลาที่วางไว้
    นอกจากนี้ การที่ภาครัฐผ่อนคลายกฎระเบียบต่าง ๆ ช่วยให้ขับเคลื่อนโครงการได้เร็วขึ้น อาทิ
    การใช้กฎหมายพิเศษมาตรา 44
    เพื่อให้สามารถเปิดประกวดราคาโครงการคู่ขนานไปกับการประเมินผลกระทบทางสิ่งแวดล้อม
    (Environmental Impact Assessment: EIA)
    จะทำให้โครงการก่อสร้างมีความคืบหน้าเร็วกว่าที่ผ่านมา

-   ประเมินว่ามูลค่าการลงทุนในการก่อสร้างภาครัฐในระยะ 1-3 ปีข้างหน้าจะขยายตัวเป็นเลข
    2 หลัก
    ทำให้กลุ่มผู้รับเหมารายใหญ่ที่มีความถนัดในงานก่อสร้างโครงสร้างพื้นฐานมีสัดส่วนงานในมือ
    (Backlog) เพิ่มขึ้น นอกจากนี้ การแบ่งงานก่อสร้างของรัฐออกเป็นสัญญาย่อย ๆ หลายสัญญา
    เพื่อกระจายความเสี่ยงของผู้รับเหมาและเร่งรัดขั้นตอนการก่อสร้าง
    จะช่วยกระจายงานก่อสร้างและหนุนการรับรู้รายได้ให้แก่ผู้รับเหมา SMEs ด้วย

  ทิศทางของกิจกรรมการก่อสร้างของภาคเอกชนค่อย ๆ ฟื้นตัว

-   ในปี 2560-2561
    การลงทุนก่อสร้างที่อยู่อาศัยของภาคเอกชนจะปรับตัวดีขึ้นอย่างค่อยเป็นค่อยไป
    โดยงานก่อสร้างที่อยู่อาศัยจะเติบโตไปตามแนวเส้นทางรถไฟฟ้าสายต่าง ๆ
    ส่วนการก่อสร้างโรงงานอุตสาหกรรมจะได้รับอานิสงส์จากโครงการพัฒนาเขตเศรษฐกิจพิเศษ
    (Barder Special Economic Zones: Border SEZs)
    ที่ภาครัฐจะเร่งดำเนินการก่อสร้างโครงสร้างพื้นฐานและระบบสาธารณูปโภคในแต่ละพื้นที่ให้แล้วเสร็จในปี
    2560 ซึ่งจะทำให้เกิดการลงทุนในโรงงานใหม่ ๆ เพิ่มขึ้นนับจากครึ่งหลังของปี 2560
    ประกอบกับผลจากมาตรการส่งเสริมลงทุนของคณะกรรมการส่งเสริมการลงทุน (Board of
    Investment of Thailand: BOI)
    อาจดึงดูดให้ผู้ประกอบการชาวไทยและต่างชาติตัดสินใจลงทุนมากขึ้น
    ขณะที่การก่อสร้างอาคารพาณิชยกรรมคาดว่าจะหดตัวในปี 2559 และจะค่อย ๆ ฟื้นตัวในปี
    2560-2561 ตามภาวะเศรษฐกิจไทย และกำลังซื้อของผู้บริโภคที่ปรับตัวดีขึ้น

  []

  []

  คาดแรงกดดันด้านต้นทุนผ่อนคลายลง ทั้งด้านแรงงานและต้นทุนวัสดุก่อสร้าง

-   ปัญหาการขาดแคลนกำลังแรงงานอาจไม่รุนแรงนัก แม้โครงการภาครัฐเติบโตสูง
    แต่โครงการภาคเอกชนจะทยอยฟื้นตัว อย่างไรก็ดี
    ผู้รับเหมาเริ่มปรับตัวใช้เทคโนโลยีก่อสร้างใหม่ ๆ มากขึ้น อาทิ การก่อสร้างแบบสำเร็จรูป
    (Pre-Fabrication) ซึ่งจะช่วยลดการพึ่งพาแรงงานคนลง

-   ด้านราคาวัสดุก่อสร้างโดยรวมน่าจะขยับขึ้นเล็กน้อยจากที่เคยอยู่ในระดับต่ำมากในอดีต
    แม้จะมีปัจจัยบวกจากที่ความต้องการใช้วัสดุก่อสร้างมากขึ้น
    หรือจีนพยายามลดกำลังการผลิตเหล็กก่อสร้างลง แต่ก็มีผลให้ราคาวัสดุก่อสร้าง
    โดยเฉพาะเหล็กขยับขึ้นในช่วงสั้น ๆ

ที่มา : วิจัยกรุงศรี

  สถานภาพและศักยภาพในการแข่งขัน

สำหรับภาวะการแข่งขันจากข้อมูลจำนวนบริษัทในแต่ละกลุ่มขนาดธุรกิจ
อาจสะท้อนสภาพการแข่งขันในตลาดได้ระดับหนึ่งว่า
ธุรกิจรับเหมาก่อสร้างสำหรับผู้ประกอบการขนาดเล็กน่าจะมีสภาพการแข่งขันที่สูงที่สุด
เนื่องจากอุปสรรคการเข้าสู่ตลาด (Barriers to entry) มีไม่มาก เพราะใช้เงินลงทุน
เทคโนโลยี ความชำนาญและการบริหารจัดการที่น้อยกว่า เมื่อเทียบกับผู้รับเหมารายใหญ่
แม้จะมีอุปสรรคบ้างด้านกฎระเบียบ และหลักเกณฑ์ต่าง ๆ ในการประกอบกิจการ
แต่ก็ถือว่าสามารถเข้าสู่ตลาดได้ง่าย
ทำให้ตลาดธุรกิจรับเหมาก่อสร้างสำหรับผู้ประกอบการขนาดเล็กจึงมีผู้ประกอบการจำนวนมาก

ส่วนตลาดของผู้ประกอบการขนาดใหญ่เป็นตลาดที่น่าจะมีการแข่งขันน้อยที่สุด
เนื่องจากมีอุปสรรคในการเข้าสู่ตลาด (Barriers to entry) ค่อนข้างสูง เช่น
ขนาดเงินลงทุนจำนวนมาก ประสบการณ์ และความเชี่ยวชาญเฉพาะ
ขณะที่ตลาดของผู้ประกอบการขนาดกลางอาจมีสภาพการแข่งขันพอสมควร
โดยการแข่งขันจะขึ้นอยู่กับปริมาณงานก่อสร้างในแต่ละสถานการณ์ หากเป็นช่วงที่เศรษฐกิจดี
มีปริมาณงานก่อสร้างมาก ก็มักจะพบว่าการแข่งขันไม่รุนแรงมากนัก
แต่หากเป็นช่วงที่เศรษฐกิจถดถอย ปริมาณงานก่อสร้างหดตัวลง
ย่อมมีส่วนผลักดันให้สถานการณ์การแข่งขันเข้มข้นขึ้นตามมา
เพราะจำนวนผู้ประกอบการในตลาดไม่ได้เปลี่ยนแปลงมากนัก
หรือหากมีผู้ประกอบการรายใหญ่เข้าร่วมการแข่งขันในตลาดระดับนี้ด้วยแล้วก็ยิ่งส่งผลให้การแข่งขันทวีความรุนแรงขึ้น
จนอาจมีการตัดราคาค่ารับเหมาก่อสร้างก็ได้

นอกจากนี้ หากพิจารณาการแข่งขันตามประเภทของงานก่อสร้างภาครัฐและเอกชน พบว่า
ในตลาดก่อสร้างภาครัฐ
หน่วยงานของรัฐมักแบ่งผู้รับเหมาก่อสร้างที่จะสามารถรับงานโครงการขนาดต่าง ๆ
ด้วยขั้นตอนการคัดเลือกผู้มีคุณสมบัติเบื้องต้นในการจ้าง (Pre-qualification)
โดยใช้เกณฑ์พื้นฐานต่าง ๆ ในการพิจารณาได้แก่ ฐานะทางการเงินขั้นต่ำ
จำนวนเครื่องมือเครื่องจักรขั้นต่ำ จำนวนบุคลากรขั้นต่ำ
ตลาดการก่อสร้างภาครัฐจึงมีการแบ่งระดับตามมูลค่าโครงการอย่างชัดเจน
โดยผู้ประกอบการขนาดใหญ่จะเข้าแข่งขันในโครงการขนาดใหญ่เท่านั้น
ทำให้โครงการก่อสร้างภาครัฐขนาดใหญ่ที่มีมูลค่าสูงกระจุกตัวอยู่กับกลุ่มผู้รับเหมารายใหญ่
ซึ่งสะท้อนการแข่งขันในตลาดก่อสร้างภาครัฐว่ามีระดับการแข่งขันไม่สูงเมื่อเทียบกับผู้รับเหมาตลาดอื่นๆ

ในส่วนของตลาดก่อสร้างภาคเอกชน
แม้บริษัทรับเหมาก่อสร้างที่จดทะเบียนในตลาดหลักทรัพย์แห่งประเทศไทยส่วนใหญ่ระบุว่า
ตลาดก่อสร้างภาคเอกชนมีสภาพการแข่งขันด้านราคาค่อนข้างสูง
แต่เมื่อพิจารณาจากจำนวนโครงการที่มีการลงนามในสัญญาจ้างแล้ว
กลับพบว่าบริษัทส่วนใหญ่มีงานค่อนข้างทั่วถึง ทั้งการก่อสร้างอาคารชุด
และที่พักอาศัยที่มีเป็นจำนวนมาก พบว่าในช่วงวิกฤตเศรษฐกิจ
ตลาดก่อสร้างภาคเอกชนมักจะต้องเผชิญกับภาวะการแข่งขันที่ค่อนข้างสูง
จนอาจมีการตัดราคากันเพื่อความอยู่รอด

ทั้งนี้ ถือได้ว่าปริมาณความต้องการงานบริการด้านก่อสร้าง และออกแบบ จัดหา
และรับเหมาติดตั้งงานระบบวิศวกรรมทั้งโครงการที่เกิดขึ้นใหม่ และโครงการเก่าที่ต้องการปรับปรุง
ดังนั้น โอกาสในการเติบโตของธุรกิจยังคงมีอยู่
โดยเฉพาะผู้รับเหมาที่มีคุณภาพและมีฐานะทางการเงินที่เข้มแข็งจะมีข้อได้เปรียบในการแข่งขันสูง
เนื่องจากผู้รับเหมาที่มีความสามารถและประสบการณ์ในการดำเนินงานมีความยืดหยุ่นในการรับงานทั้งขนาดใหญ่
กลาง และขนาดเล็ก
และมีอำนาจในการเจรจาต่อรองกับผู้จัดจำหน่ายวัสดุและอุปกรณ์เพื่อให้ได้ราคาและเงื่อนไขที่ดีกว่า
ซึ่งบริษัทถือว่ามีคุณสมบัติต่าง ๆ ดังกล่าวข้างต้นครบถ้วน ประกอบกับได้รับความไว้วางใจจากลูกค้า
มากกว่า 20 ปี ที่อยู่ในวงการ
จึงส่งผลให้บริษัทมีโอกาสชนะการประมูลงานด้วยข้อเสนอด้านราคาที่ดีกว่า
และสามารถสร้างความมั่นใจให้กับลูกค้าได้มากกว่า
ดังจะเห็นได้จากผลงานในอดีตที่บริษัทได้ควบคุมและบริหารโครงการให้แล้วเสร็จทันต่อกำหนดการด้วยคุณภาพตามมาตรฐานที่ลูกค้ากำหนด
รวมทั้งความสามารถในการทำกำไรของบริษัทในช่วงที่ผ่านมา ทั้งนี้
จากการที่ธุรกิจของบริษัทครอบคลุมถึงลูกค้าในกลุ่มการก่อสร้างเพื่อการอยู่อาศัย
การก่อสร้างเชิงพาณิชย์ และการก่อสร้างเชิงอุตสาหกรรม ซึ่งเป็นทั้งโครงการก่อสร้างใหม่
และงานปรับปรุงและพัฒนาระบบวิศวกรรมสำหรับอาคารหรือโรงงานเดิม
ดังนั้นผลกระทบจากปัจจัยลบในภาคธุรกิจหนึ่งธุรกิจใดจึงมีผลกระทบต่อกลุ่มบริษัทค่อนข้างจำกัดเมื่อเทียบกับบริษัทคู่แข่งอื่น
ๆ

นอกจากการแข่งขันระหว่างบริษัทผู้รับเหมาไทยแล้ว ยังมีผู้รับเหมาต่างชาติ
และกิจการร่วมทุนระหว่างผู้รับเหมาต่างชาติกับผู้รับเหมาไทย เป็นคู่แข่ง
โดยการประเมินส่วนแบ่งทางการตลาดสามารถทำได้ยาก
เนื่องจากไม่มีหน่วยงานหรือองค์กรที่จัดเก็บรวบรวมข้อมูลไว้อีก
ทั้งการจัดกลุ่มของผู้รับเหมาโดยแยกตามความชำนาญ ประสบการณ์ และคุณภาพของผลงาน
ก็สามารถทำได้ยาก
เนื่องจากการติดตั้งเพื่อให้ระบบทำงานได้นั้นเป็นเรื่องที่ค่อนข้างง่ายสำหรับวิศวกรที่ผ่านการทำงานมา
แต่คุณภาพ ความประณีต และอายุการใช้งานของงานติดตั้ง
ตลอดจนความสามารถในการเตรียมระบบงานที่มีความซับซ้อนเป็นสิ่งที่ผู้รับเหมาแต่ละกลุ่มจะมีความสามารถที่แตกต่างกันและต้องอาศัยระยะเวลาในการพิสูจน์เพื่อจัดกลุ่มความชำนาญ

ในปี 2559 บริษัทชนะการประมูลและได้รับงานใหม่ จำนวน 22 โครงการ มูลค่างานรวม 5.94
พันล้านบาท ซึ่งเป็นงานของภาครัฐ จำนวน 2.27 พันล้านบาท และภาคเอกชน จำนวน 3.67
พันล้านบาท ซึ่งต่ำกว่าเป้าหมายที่บริษัทกำหนดไว้
ซึ่งเมื่อรวมกับโครงการที่รับอยู่เดิมหลังจากการรับรู้รายได้ในปี 2559 ทำให้บริษัทมี Backlog ณ
ต้นปี 2560 จำนวน 1.3 หมื่นล้านบาท ซึ่งจะทยอยรับรู้เป็นรายได้ตั้งแต่ปี 2560-2561 โดยในปี
2560 รับรู้ประมาณ 7 พันล้านบาท

ทั้งนี้ในปี 2560 บริษัทตั้งเป้ารายได้ 8-9 พันล้านบาท ตั้งเป้ารายได้เติบโตที่ 20%
บริษัทยังเดินหน้าประมูลงานใหม่อย่างต่อเนื่องทั้งภาครัฐ และเอกชนมูลค่ารวมกว่าแสนล้านบาท เช่น
งานประมูลโครงการรถไฟทางคู่ จำนวน 2 เส้นทาง จากที่จะเปิดให้ประมูลทั้งหมด 5 เส้นทาง
ประกอบด้วย โครงการช่วงลพบุรี-ปากน้ำโพ ระยะทาง 148 กิโลเมตร วงเงินลงทุน 24,000
ล้านบาท ช่วงมาบกะเบา ชุมทางถนนจิระ ระยะทาง 132 กิโลเมตร วงเงินลงทุน 28,000
ล้านบาท ช่วงนครปฐม-หัวหิน ระยะทาง 165 กิโลเมตร วงเงินลงทุน 19,000 ล้านบาท
ช่วงหัวหิน-ประจวบคีรีขันธ์ ระยะทาง 90 กิโลเมตร วงเงิน 9,800 ล้านบาท
และช่วงประจวบคีรีขันธ์-ชุมพร 167 กิโลเมตร วงเงินลงทุน 16,000 ล้านบาท
บริษัทคาดหวังว่าจะได้งานประมาณ 5-10% ของมูลค่าที่คาดว่าจะเข้าประมูล

ในปัจจุบัน บริษัทที่ประกอบธุรกิจก่อสร้าง และออกแบบ
จัดหารับเหมาติดตั้งงานระบบวิศวกรรมที่สำคัญ มีดังนี้

  หน่วย: ล้านบาท

+--------------------------------------+--------+----------+----------+
| รายชื่อ                                | ชื่อย่อห  | 31       |          |
|                                      | ลักทรัพย์ | ธันวาคม   |          |
|                                      |        | 2559     |          |
|                                      |        |          |          |
|                                      |        | งบก      |          |
|                                      |        | ารเงินรวม |          |
+--------------------------------------+--------+----------+----------+
|                                      |        | ส        | รายได้รวม |
|                                      |        | ินทรัพย์รวม |          |
+--------------------------------------+--------+----------+----------+
| บริษัท อิตาเลียนไทย ดีเวล็อปเมนท์ จำกัด      | ITD    | 7        | 4        |
| (มหาชน)                              |        | 8,119.72 | 8,389.18 |
+--------------------------------------+--------+----------+----------+
| บริษัท ช.การช่าง จำกัด (มหาชน)           | CK     | 9        | 4        |
|                                      |        | 4,928.37 | 7,597.15 |
+--------------------------------------+--------+----------+----------+
| บริษัท ซิโน-ไทย เอ็นจิเนียริ่ง แอนด์          | STEC   | 2        | 1        |
| คอนสตรัคชั่น จำกัด (มหาชน)               |        | 4,999.96 | 8,649.81 |
+--------------------------------------+--------+----------+----------+
| บริษัท เพาเวอร์ไลน์ เอ็นจิเนียริ่ง จำกัด       | PLE    | 7,345.34 | 5,392.22 |
| (มหาชน)                              |        |          |          |
+--------------------------------------+--------+----------+----------+
| บริษัท ซินเท็ค คอนสตรัคชั่น จำกัด (มหาชน)    | SYNTEC | 9,523.22 | 8,028.12 |
+--------------------------------------+--------+----------+----------+
| บริษัท ยูนิค เอ็นจิเนียริ่ง แอนด์ คอนสตรัคชั่น    | UNIQ   | 2        | 1        |
| จำกัด (มหาชน)                         |        | 3,735.01 | 2,665.14 |
+--------------------------------------+--------+----------+----------+
| บริษัท อี. เอ็ม. ซี. จำกัด (มหาชน)         | EMC    | 3,096.61 | 691.17   |
+--------------------------------------+--------+----------+----------+
| บริษัท ซีฟโก้ จำกัด (มหาชน)               | SEAFCO | 1,884.21 | 1,878.10 |
+--------------------------------------+--------+----------+----------+

  ที่มา : www.set.or.th

2.3 การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์

กำลังการผลิต

ธุรกิจให้บริการออกแบบ จัดหา รับเหมาติดตั้งงานระบบวิศวกรรม
และรับเหมาก่อสร้างเป็นธุรกิจที่ต้องอาศัยความชำนาญเฉพาะด้านในระบบวิศวกรรม
ตลอดจนความสามารถในการบริหารโครงการให้สำเร็จลุล่วงตามความต้องการของลูกค้า
ทั้งในด้านคุณภาพของงานและระยะเวลาแล้วเสร็จ
ภายใต้ต้นทุนโครงการที่สามารถสร้างผลกำไรให้กับบริษัท ดังนั้น
ปัจจัยสำคัญที่กำหนดกำลังการผลิตของกลุ่มบริษัท ได้แก่

-   จำนวนวิศวกร ทั้งวิศวกรในระดับผู้อำนวยการโครงการ (Project Director)
    ผู้จัดการโครงการ (Project Manager) วิศวกรผู้ควบคุมงาน (Project Engineer)
    และวิศวกรประจำหน่วยงาน (Engineer)

-   จำนวนผู้รับเหมาช่วงที่มีประสบการณ์และความเชี่ยวชาญในการทำงานแต่ละประเภท

-   เงินทุนหมุนเวียนที่เพียงพอและเหมาะสมกับขนาดของงาน

เพื่อให้สามารถส่งมอบงานที่มีคุณภาพให้แก่ลูกค้าภายใต้เงื่อนไขเวลาที่จำกัด จำนวนวิศวกรของ

บริษัท
และผู้รับเหมาช่วงที่จะรับผิดชอบในแต่ละโครงการจะขึ้นอยู่กับขนาดและความสลับซับซ้อนของงานเป็นสำคัญ

วิศวกร

ณ วันที่ 31 ธันวาคม 2559 บริษัท เพาเวอร์ไลน์ เอ็นจิเนียริ่ง จำกัด (มหาชน) มีวิศวกรทั้งสิ้น
263 คน โดยแบ่งเป็นวิศวกรระดับผู้อำนวยการโครงการ (Project Director) รวม 15 คน
ผู้จัดการโครงการ (Project Manager) รวม 22 คน วิศวกรผู้ควบคุมงาน (Project
Engineer) รวม 74 คน และวิศวกรประจำหน่วยงาน (Engineer) รวม 152 คน

วิศวกรผู้ควบคุมงานและวิศวกรประจำหน่วยงานสามารถแบ่งตามระบบวิศวกรรมออกเป็น ระบบไฟฟ้า
ระบบปรับอากาศ ระบบสุขาภิบาลและระบบป้องกันอัคคีภัย และงานก่อสร้างโยธา ได้ดังนี้

  --------------------------- ---------- -------------- ------------------------------ --------------- ---------
  ระดับ                        ระบบไฟฟ้า   ระบบปรับอากาศ   ระบบสุขาภิบาลและระบบป้องกันอัคคีภัย   งานก่อสร้างโยธา   รวม

  วิศวกรระดับผู้อำนวยการโครงการ   5          2              2                              6               15

  ผู้จัดการโครงการ               7          2              4                              9               22

  วิศวกรผู้ควบคุมงาน              21         13             11                             29              74

  วิศวกรประจำหน่วยงาน           41         19             19                             73              152

  รวม                         74         36             36                             117             263
  --------------------------- ---------- -------------- ------------------------------ --------------- ---------

ความสามารถในการรับงานของบริษัทจะขึ้นอยู่กับความสามารถในการควบคุมงานของวิศวกรระดับผู้อำนวยการโครงการและผู้จัดการโครงการ
และความสามารถในการควบคุมการทำงานของผู้รับเหมาช่วง เป็นสำคัญ จากประสบการณ์ที่ผ่านมา
วิศวกรผู้อำนวยการโครงการและผู้จัดการโครงการแต่ละคนจะสามารถควบคุมงานคิดเป็นมูลค่าโดยเฉลี่ยประมาณ
500 ล้านบาท

ผู้รับเหมาช่วง

ปัจจุบัน บริษัทมีทีมผู้รับเหมาช่วงทั้งสิ้นประมาณ 450 ราย คิดเป็นจำนวนช่างติดตั้งทั้งสิ้นประมาณ
5,200 คน
โดยผู้รับเหมาช่วงแต่ละทีมจะมีประสบการณ์ในการทำงานแต่ละระบบวิศวกรรมโดยเฉพาะ
ซึ่งปกติการว่าจ้างผู้รับเหมาช่วงแต่ละรายสำหรับงานในแต่ละโครงการจะมีมูลค่างานไม่สูงมากนัก
ในกรณีที่มูลค่างานที่บริษัทจ้างผู้รับเหมาช่วงต่อรายสูงกว่า 10 ล้านบาท
บริษัทได้กำหนดนโยบายให้ผู้รับเหมาช่วงทำสัญญากับบริษัท
และต้องให้หลักประกันการปฏิบัติตามสัญญาไว้กับบริษัทเช่นเดียวกับที่ทางบริษัทจัดทำให้แก่ลูกค้า
โดยการชำระเงินแก่ผู้รับเหมาช่วงทั้งในกรณีปกติและกรณีที่มีการทำสัญญาจะเป็นไปตามส่วนของงานที่แล้วเสร็จ
โดยต้องมีวิศวกรระดับผู้จัดการโครงการของบริษัทเป็นผู้ตรวจรับงานและอนุมัติอย่างไรก็ตามในปัจจุบันบริษัทไม่มีการว่าจ้างผู้รับเหมาช่วงรายใดที่มีมูลค่างานสูงกว่า
30 ล้านบาท เนื่องจากบริษัทต้องการสร้างความมั่นใจว่าผู้รับเหมาช่วงแต่ละรายมีกำลัง
และมีศักยภาพในการทำงาน เพื่อการบริการที่ลูกค้าเกิดความพึงพอใจมากที่สุด
และเพื่อลดการพึ่งพาผู้รับเหมาช่วงรายหนึ่งรายใดมากเกินไป
อันจะทำให้เกิดความเสี่ยงจากการที่ผู้รับเหมาช่วงรายนั้นไม่ปฏิบัติตามข้อกำหนดของบริษัทหรือละทิ้งงาน

ทั้งนี้ หน้าที่ของทีมผู้รับเหมาช่วง
คือการติดตั้งอุปกรณ์ระบบหรืองานก่อสร้างตามแบบสำหรับใช้ในการติดตั้งจริง (Shop Drawing)
ซึ่งได้รับการอนุมัติจากลูกค้า ภายใต้การควบคุมงานของวิศวกรและโฟร์แมนของบริษัท

เงินทุนหมุนเวียน

ในการรับเหมางานติดตั้งระบบวิศวกรรมโดยทั่วไป เมื่อมีการลงนามในสัญญาจ้างงานบริษัทจะได้

รับเงินล่วงหน้าจากลูกค้า (Advanced Payment) ซึ่งคิดเป็นประมาณร้อยละ 10-15
ของมูลค่างาน
เพื่อนำมาใช้จ่ายเป็นเงินทุนหมุนเวียนสำหรับโครงการโดยบริษัทจะต้องนำหนังสือค้ำประกันเงินรับล่วงหน้า
(Advanced Payment Bond)มาแลกเปลี่ยน นอกจากนี้บริษัทต้องมีการวางหนังสือค้ำประกันสัญญา
(Performance Bond) ไว้กับผู้ว่าจ้างตลอดอายุของโครงการ
โดยหลังจากการติดตั้งแล้วเสร็จและมีการส่งมอบงานให้แก่ลูกค้าแล้วบริษัทยังต้องค้ำประกันผลงานต่อไป
 เป็นระยะเวลาประมาณ 1-2 ปี โดยการวางหนังสือค้ำประกันผลงาน (Maintenance หรือ
Retention Bond) ไว้กับผู้ว่าจ้าง หนังสือค้ำประกันทั้ง 3 ชนิด จะต้องออกโดยสถาบันการเงิน
ซึ่งโดยเฉลี่ยแล้วมูลค่าหนังสือค้ำประกันรวมที่บริษัทต้องวางไว้กับลูกค้า คิดเป็นประมาณร้อยละ
25-30 ของมูลค่างาน ซึ่ง ณ วันที่ 31 ธันวาคม
2559 บริษัทมีวงเงินหนังสือค้ำประกันจากสถาบันการเงิน 6  แห่ง คิดเป็นวงเงินรวมทั้งสิ้นประมาณ
11,523 ล้านบาท บริษัทออกหุ้นกู้ให้แก่นักลงทุนที่มีรายได้สูงเฉพาะเจาะจงได้จำนวน 1,500
ล้านบาท โดยบริษัทจะมีความสามารถในการรับงานได้ประมาณ 10,000 ล้านบาทต่อปี
อย่างไรก็ตาม
บริษัทยังมีความสามารถที่จะขอขยายวงเงินหนังสือค้ำประกันเพิ่มจากสถาบันการเงินได้อีกในอนาคต
นอกจากนั้นบริษัทหาแหล่งเงินทุนหมุนเวียนเพิ่มเติมจากนักลงทุน ด้วยการออกตั๋ว B/E
ให้กับนักลงทุนเฉพาะเจาะจง ซึ่งเป็นเครื่องมือสนับสนุนสภาพคล่อง
และลดต้นทุนทางการเงินได้อีกส่วนหนึ่ง

สำหรับการประมูลงานที่มีมูลค่าสูงบริษัทสามารถนำโครงการที่ประมูลได้ไปค้ำประกันเงินกู้เพื่อใช้ในการดำเนินงานรวมทั้งการออกหนังสือค้ำประกันต่าง
ๆ ด้วย (Project Finance)

ขั้นตอนการทำงานของบริษัท

ระยะเวลาตั้งแต่บริษัทเข้าประมูลงานจนถึงการส่งมอบงานแล้วเสร็จจะอยู่ระหว่าง 6 เดือน ถึง 2
ปี ขึ้นอยู่กับขนาดของโครงการและความเร่งรัดของลูกค้าเจ้าของโครงการ

วัตถุดิบที่ใช้ในการให้บริการ

วัตถุดิบหลักที่ใช้ในการให้บริการติดตั้งแก่ลูกค้า ประกอบด้วยอุปกรณ์หลักและวัสดุทั่วไป
โดยอุปกรณ์หลักสามารถแบ่งตามประเภทของงานระบบได้ดังนี้

  ----------------------------------- --------------------------------------------------
  อุปกรณ์ระบบไฟฟ้า                       : เครื่องกำเนิดไฟฟ้า หม้อแปลง สวิทช์เกียร์ อุปกรณ์เตือนไฟ
                                      สวิทช์ตัดตอน ตู้ไฟฟ้า
                                      สายไฟฟ้า

  อุปกรณ์ระบบสื่อสารโทรคมนาคม             : เสาส่งสัญญาณ อุปกรณ์วิทยุรับ-ส่ง อุปกรณ์เครื่องโทรศัพท์
                                      จานรับ-ส่งสัญญาณดาวเทียม

  อุปกรณ์ระบบปรับอากาศ                   : เครื่องทำความเย็น หอผึ่งเย็น ปั๊มน้ำหมุนเวียน เครื่องเป่าลมเย็น
                                      พัดลม อุปกรณ์ควบคุมอัตโนมัติ ฉนวนกันความร้อน

  อุปกรณ์ระบบสุขาภิบาลและระบบป้องกันอัคคีภัย   : ปั๊มน้ำชนิดต่าง ๆ วาล์ว อุปกรณ์ดับเพลิง ตู้ควบคุมไฟฟ้าอัตโนมัติ
                                      ท่อน้ำชนิดต่างๆ

  อุปกรณ์สำหรับงานก่อสร้าง                 : คอนกรีตผสมเสร็จ เหล็กเส้น เหล็กโครงสร้าง อิฐ หิน ทราย
  ----------------------------------- --------------------------------------------------

ส่วนวัสดุทั่วไปที่ใช้ในการติดตั้งงานแต่ละระบบมีความแตกต่างกันบ้าง เช่น ท่อน้ำประเภทต่าง ๆ
อุปกรณ์ข้อต่อของท่อต่าง ๆ ท่อร้อยสายไฟฟ้า เหล็กรูปพรรณสำหรับงานติดตั้ง สกรู น๊อต
เหล็กแผ่นสังกะสี ลวดเชื่อม เป็นต้น
ซึ่งวัสดุทั่วไปสามารถจัดหาได้ง่ายและสามารหาซื้อได้โดยทั่วไปภายในประเทศ

ในการติดตั้งระบบวิศวกรรมให้มีคุณภาพดีและตรงตามความต้องการของลูกค้า
ต้องจัดหาวัสดุและอุปกรณ์จากแหล่งที่เหมาะสม
โดยบริษัทจะสั่งซื้อวัสดุและอุปกรณ์จากผู้จัดจำหน่ายที่อยู่ในรายชื่อผู้จัดจำหน่ายวัสดุและอุปกรณ์ที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
(Approved Venders List) เท่านั้น
ปัจจุบันบริษัทมีผู้จัดจำหน่ายวัตถุดิบที่ผ่านการยอมรับเบื้องต้นจำนวน 1,077 บริษัท
แบ่งเป็นผู้จัดจำหน่ายวัตถุดิบสำหรับระบบไฟฟ้า 255 บริษัท ระบบสื่อสารโทรคมนาคม 22 บริษัท
ระบบปรับอากาศ 181 บริษัท ระบบสุขาภิบาลและระบบป้องกันอัคคีภัย 208 บริษัท
สำหรับงานก่อสร้าง 225 บริษัท และมีผู้จัดจำหน่ายร่วมหลายระบบอีก 186 บริษัท

ในการจัดหาวัสดุและอุปกรณ์นั้น เนื่องจากวัสดุและอุปกรณ์หลักสำหรับแต่ละโครงการจะมี

รายละเอียดแตกต่างกันตามข้อกำหนดและลักษณะของงานของลูกค้าแต่ละราย
ดังนั้นแผนกจัดซื้อจะเป็นผู้รวบรวมข้อมูลของอุปกรณ์หลักแต่ละโครงการเพื่อดำเนินการจัดหาให้ตามความต้องการ
โดยการแข่งขันประกวดราคาจากผู้จัดจำหน่ายจำนวนมากกว่า 2 ราย ตามความเหมาะสม
และบริษัทจะพิจารณาจากราคาที่ดีที่สุด
เงื่อนไขการชำระเงินที่ดีและคุณสมบัติของวัสดุที่ตรงตามความต้องการ ในส่วนของวัสดุทั่วไป
ซึ่งเป็นวัสดุที่มีความต้องการใช้ในทุกโครงการเป็นจำนวนมาก แผนกจัดซื้อจะทำคำสั่งซื้อรวมกัน
เพื่อลดต้นทุนต่อหน่วย โดยมูลค่าและสัดส่วนการจัดหาวัสดุและอุปกรณ์ของกลุ่มบริษัทในระยะ 3
ปีที่ผ่านมา เป็นดังนี้

หน่วย : ล้านบาท

  ---------- ----------- ---------- ------- ---------- ------- ---------- -------
  ประเภท     แหล่งที่มา     ปี 2559             ปี 2558             ปี 2557     

                         มูลค่า       ร้อยละ   มูลค่า       ร้อยละ   มูลค่า       ร้อยละ

  อุปกรณ์หลัก   ในประเทศ    2,729.81   58.39   3,314.25   55.78   2,801.34   62.15

             ต่างประเทศ   1,945.32   41.61   2,627.40   44.22   1,706.04   37.85

  วัสดุทั่วไป    ในประเทศ    393.37     62.35   487.57     56.35   357.78     65.22

             ต่างประเทศ   237.54     37.65   377.68     43.65   190.79     34.78
  ---------- ----------- ---------- ------- ---------- ------- ---------- -------

ถึงแม้ว่าบริษัทจะมีการสั่งซื้อวัตถุดิบจากต่างประเทศ แต่บริษัทจะสั่งซื้อวัตถุดิบผ่านตัวแทน

จัดจำหน่ายด้วยเงินบาทเป็นส่วนใหญ่ หากมีวัตถุดิบใดต้องสั่งซื้อด้วยเงินสกุลต่างประเทศ
บริษัทจะลดความเสี่ยงทางด้านอัตราแลกเปลี่ยนโดยการซื้อเงินตราล่วงหน้า (Forward
Contracts)

การรักษาความสัมพันธ์ที่ดีกับผู้จำหน่ายวัตถุดิบ
และอุปกรณ์จะเป็นปัจจัยสำคัญอีกปัจจัยหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ส่วนลดพิเศษในการสั่งซื้อ การส่งมอบของทันตามกำหนดเวลา
การให้ความช่วยเหลือทางเทคนิค การช่วยเก็บรักษาสินค้าคงคลังที่ยังไม่ใช้งาน
การป้องกันภาวะการขาดแคลนวัตถุดิบ เป็นต้น ซึ่งผู้จำหน่ายวัตถุดิบ
และอุปกรณ์ของบริษัทส่วนใหญ่จะเป็นผู้จัดจำหน่ายที่ติดต่อกับบริษัทมาเป็นระยะเวลานาน ดังนั้น
ความสัมพันธ์ของบริษัทกับผู้จำหน่ายวัตถุดิบและอุปกรณ์จะ อยู่ในระดับที่ดี นอกจากนี้
ผู้จำหน่ายวัตถุดิบและอุปกรณ์จะให้ความช่วยเหลือทางเทคนิคแก่บริษัทในกรณีที่ผู้จำหน่ายวัตถุดิบและอุปกรณ์แนะนำสินค้าใหม่
ๆ เช่น เครื่องทำความเย็น ปั๊มน้ำหมุนเวียน เครื่องเป่าลมเย็น เครื่องปรับอากาศ
อุปกรณ์ควบคุมอัตโนมัติ เป็นต้น

(ข) ผลกระทบต่อสิ่งแวดล้อม (Environmental)

บริษัทมีมาตรการในการดำเนินการก่อสร้างและติดตั้งงานระบบอย่างเป็นมาตรฐาน
และสอดคล้องกับข้อกำหนดและกฎเกณฑ์ต่าง ๆ ที่กฎหมายได้บัญญัติไว้
โดยบริษัทมุ่งเน้นงานที่บริษัทดำเนินการอยู่จะไม่ส่งผลกระทบต่อสิ่งแวดล้อมฯ
บริษัทได้มีการฝึกอบรมพนักงานให้มีความรู้ ความเข้าใจ ในส่วนของการทำงานต่าง ๆ
เพื่อป้องกันอุบัติเหตุหรืออันตรายจากการทำงานของลูกจ้าง
และไม่ทำให้งานที่ทำมีผลกระทบต่อสิ่งแวดล้อมฯ บริษัทมีทีมงานความปลอดภัยในการทำงาน
(Safety) รับผิดชอบดูแลงานในส่วนนี้

ข้อพิพาทหรือการถูกฟ้องร้องเกี่ยวกับสิ่งแวดล้อม

-ไม่มี-

(ค) แนวปฏิบัติเกี่ยวกับความปลอดภัยและสุขอนามัยในสถานที่ทำงาน (สถิติการเกิดอุบัติเหตุ)

บริษัท และคณะกรรมการบริษัทได้คำนึงถึงความปลอดภัยในชีวิตและทรัพย์สิน
สุขอนามัยในสถานที่ทำงาน
โดยได้กำหนดเป็นนโยบายและแนวปฏิบัติตามกฎกระทรวงในการบริหารและการจัดการด้านความปลอดภัย
อาชีวอนามัย และสภาพแวดล้อมในการทำงาน พ.ศ.2549 และพระราชบัญญัติความปลอดภัย
อาชีวอนามัย และสภาพแวดล้อมในการทำงาน พ.ศ.2554

ทั้งนี้ บริษัทจัดให้มีสภาพแวดล้อมและสุขอนามัยในสถานที่ทำงาน ให้มีความปลอดภัยต่อชีวิต
และทรัพย์สินของพนักงาน และของบริษัท
ยังได้คำนึงถึงความปลอดภัยทั้งต่อการปฏิบัติงานของพนักงาน และต่อผู้อื่น
โดยการจัดให้มีการอบรมให้กับทีมช่าง และวิศวกร
ตลอดจนทีมงานด้านความปลอดภัย(จป.)เพื่อให้สามารถปฏิบัติหน้าที่ได้อย่างมีประสิทธิภาพและปลอดภัย

ปัจจุบันบริษัทมีทีมงานด้านความปลอดภัย(จป.) ทั้งหมด 47 คน แบ่งเป็น

- ระดับ จป.วิชาชีพและวิชาชีพอาวุโส จำนวน 18 คน

- ระดับ จป.เทคนิคและเทคนิคขั้นสูง จำนวน 27 คน

- ระดับ จป.หัวหน้างาน จำนวน 1 คน

- ผู้จัดการแผนกความปลอดภัย จำนวน 1 คน

รวมทั้งสิ้น จำนวน 47 คน

ในปี 2559 บริษัทสถิติการเกิดอุบัติเหตุจากการทำงานในโครงการต่างๆ มีรายละเอียด ดังนี้

- อุบัติเหตุเล็ก (หยุดงานไม่เกิน 7 วันต่อราย) ทั้งหมด 32 ราย

- อุบัติเหตุใหญ่ (หยุดงานเกิน 7 วันต่อราย) ทั้งหมด 4 ราย

- ทรัพย์สินเสียหาย ทั้งหมด 14 ราย

- ชั่วโมงการทำงาน 9,784,400 ชั่วโมง

- อัตราความถี่ของการเกิดอุบัติเหตุ-A.F.R 5.11 ครั้งต่อหนึ่งล้านชั่วโมง

- อัตราความถี่ของการบาดเจ็บ-I.F.R 3.68 คนต่อหนึ่งล้านชั่วโมง

การอบรม

[]

[]

การตรวจเครื่องมือ

[]

  []การตรวจอุปกรณ์ PPE

2.4 งานที่ยังไม่ได้ส่งมอบ

ณ วันที่ 31 ธันวาคม 2559 บริษัทมีงานที่ยังไม่ได้ส่งมอบ จำนวน 31 โครงการ
เป็นมูลค่างานที่ยังไม่ได้ส่งมอบหรือยังไม่ได้ปฏิบัติงาน ทั้งสิ้น 13,545.17 ล้านบาท
ตามรายละเอียดดังนี้

หน่วย : ล้านบาท

+------------------------------+---------+--------+--------+---------+
| ชื่อโครงการ                    | ปร      | กำ     | ม      | ยังไม    |
|                              | ะเภทงาน | หนดการ | ูลค่างาน | ่ส่งมอบหร |
|                              | [1]¹    | แ      |        | ือยังไม่ได |
|                              |         | ล้วเสร็จ |        | ้ปฏิบัติงาน |
+==============================+=========+========+========+=========+
| ห้างสรรพสินค้าและศูนย์การค้า       |         |        |        |         |
+------------------------------+---------+--------+--------+---------+
| Central Festival Phuket 2    | 4       | 1      | 602.52 | 436.46  |
|                              |         | 2-2017 |        |         |
+------------------------------+---------+--------+--------+---------+
| Central Festival Phuket 2    | 1,2,3   |        | 68.22  | 68.22   |
| Car Park                     |         |        |        |         |
+------------------------------+---------+--------+--------+---------+
| ที่จอดรถ 9 ชั้น & Canopy ซีคอน    | 1,2,3   | 31-1   | 94.75  | 94.75   |
| สแควร์                        |         | 0-2016 |        |         |
+------------------------------+---------+--------+--------+---------+
| AEC Market                   | 1,2,3,4 |        | 1,     | 1       |
|                              |         |        | 357.00 | ,357.00 |
+------------------------------+---------+--------+--------+---------+
| อา                           |         |        |        |         |
| คารสำนักงานและโรงงานอุตสาหกรรม |         |        |        |         |
+------------------------------+---------+--------+--------+---------+
| อาคารที่ทำการศาลฎีกา ถ.ราชดำเนิน | 1,2,3   | 05-1   | 791.26 | 527.00  |
|                              |         | 2-2016 |        |         |
+------------------------------+---------+--------+--------+---------+
| อาคารรัฐสภาแห่งใหม่             | 1,2,3   | 31-0   | 2,     | 2       |
|                              |         | 8-2016 | 797.48 | ,334.20 |
+------------------------------+---------+--------+--------+---------+
| ไทยรัฐ ก่อสร้างอาคาร 17 โรงจักร  | 1,2,3,4 | 31-0   | 567.84 | 92.92   |
|                              |         | 6-2016 |        |         |
+------------------------------+---------+--------+--------+---------+
| ส่วนต่อขยายอาคารโรงพยาบาลมหาชัย | 1,2,3,4 | 0      | 662.27 | 30.2    |
| 2                            |         | 6-2016 |        |         |
+------------------------------+---------+--------+--------+---------+
| โรงพยาบาล บางปะกอก 3/2       | 4       | 0      | 175.59 | 45.96   |
|                              |         | 9-2016 |        |         |
+------------------------------+---------+--------+--------+---------+
| อาคาร                        | 1, 2,   | 29-0   | 1,     | 1       |
| ศูนย์การแพทย์พร้อมระบบสาธารณูปการ | 3, 4    | 5-2019 | 985.17 | ,647.90 |
|                              |         |        |        |         |
| มหาวิทยาลัยวลัยลักษณ์             |         |        |        |         |
+------------------------------+---------+--------+--------+---------+
| Austrian Embassy Bangkok     | 1,2,3,4 | 16-1   | 106.78 | 30.98   |
|                              |         | 2-2016 |        |         |
+------------------------------+---------+--------+--------+---------+
| สำนักงาน การไฟฟ้านครหลวง       | 1, 2,   | 31-0   | 3,     | 2       |
| คลองเตย                      | 3, 4    | 5-2018 | 061.96 | ,812.19 |
+------------------------------+---------+--------+--------+---------+
| ศูน                           | 1,2,3,4 | 15-0   | 447.08 | 214.38  |
| ย์การเรียนรู้สร้างสรรค์และนันทนาการ |         | 4-2017 |        |         |
|                              |         |        |        |         |
| ธนาคารแห่งประเทศไทย           |         |        |        |         |
+------------------------------+---------+--------+--------+---------+
| โรงแรม อาคารที่พักอาศัยและรีสอร์ท  |         |        |        |         |
+------------------------------+---------+--------+--------+---------+
| พัทยา พอชช์ (อ.บางละมุง จ.ชลบุรี) | 1,2,3,4 | 0      | 567.98 | 34.6    |
|                              |         | 6-2016 |        |         |
+------------------------------+---------+--------+--------+---------+
| คอนโด วีรันดา เรสซิเดนซ์ พัทยา    | 4       | 1      | 433.87 | 136.95  |
|                              |         | 2-2016 |        |         |
+------------------------------+---------+--------+--------+---------+
| โรงแรม เมอร์เคียว มักกะสัน       | 1,2,3   | 30-0   | 163.62 | 15.90   |
|                              |         | 6-2015 |        |         |
+------------------------------+---------+--------+--------+---------+
| Noble Revo Silom             | 1,2,3,4 | 31-0   | 457.54 | 122.74  |
|                              |         | 5-2017 |        |         |
+------------------------------+---------+--------+--------+---------+
| Premier Inn Sukhumvit Soi 11 | 4       | 1      | 171.96 | 14.54   |
|                              |         | 2-2016 |        |         |
+------------------------------+---------+--------+--------+---------+
| G Land Tower Grand Rama9     | 1,2,3   | 14-1   | 318.91 | 0.34    |
|                              |         | 0-2016 |        |         |
+------------------------------+---------+--------+--------+---------+
| Boutique Patong SOI.3 Hotel, | 1,2,3,4 | 30-0   | 204.83 | 95.18   |
| Phuket                       |         | 4-2017 |        |         |
+------------------------------+---------+--------+--------+---------+
| โรงแรม อาคารที่พักอาศัยและรีสอร์ท  |         |        |        |         |
| (ต่อ)                         |         |        |        |         |
+------------------------------+---------+--------+--------+---------+
| Radison Blue Sky Bar         | 1,2,3,4 | 0      | 6.54   | 6.54    |
|                              |         | 7-2016 |        |         |
+------------------------------+---------+--------+--------+---------+
| Four Seasons Residence       | 1,2,3   |        | 929.79 | 929.00  |
+------------------------------+---------+--------+--------+---------+
| Cassia Phuket Phase II       | 1,2,3   |        | 79.00  | 79.00   |
+------------------------------+---------+--------+--------+---------+
| อื่นๆ                          |         |        |        |         |
+------------------------------+---------+--------+--------+---------+
| Mae Moh Power Plant          | 4       | 0      | 460.69 | 102.25  |
|                              |         | 8-2018 |        |         |
+------------------------------+---------+--------+--------+---------+
| Green Line Depot             | 1,2,3   | 11-0   | 370.30 | 370.30  |
|                              |         | 2-2019 |        |         |
+------------------------------+---------+--------+--------+---------+
| Green Line Park and Ride     | 1,2,3   | 11-0   | 102.19 | 102.19  |
|                              |         | 2-2019 |        |         |
+------------------------------+---------+--------+--------+---------+
| PEA สถานีไฟฟ้ายะลา             | 1       | 20-0   | 170.00 | 113.56  |
|                              |         | 4-2018 |        |         |
+------------------------------+---------+--------+--------+---------+
| ก่อสร้างด่านศุลกากรสะเดาแห่งใหม่   | 1,2,3,4 | 0      | 1,     | 1       |
| จังหวัดสงขลา                   |         | 5-2019 | 431.84 | ,403.60 |
+------------------------------+---------+--------+--------+---------+
| PEA บรบือ จ.มหาสารคาม         | 1       |        | 11.29  | 10.17   |
+------------------------------+---------+--------+--------+---------+
| PEA จ.ปทุมธานี                 | 1       |        | 163.03 | 146.89  |
+------------------------------+---------+--------+--------+---------+
| PEA หม้อแปลงไฟฟ้า 5 เครื่อง      | 1       |        | 169.26 | 169.26  |
+------------------------------+---------+--------+--------+---------+
| รวม                          |         |        | 18,    | 13      |
|                              |         |        | 930.56 | ,545.17 |
+------------------------------+---------+--------+--------+---------+

โครงการในอนาคต

โครงการในอนาคตของบริษัทจะประกอบด้วย โครงการที่บริษัทชนะการประมูลภายหลังวันที่ 31
ธันวาคม 2559 โครงการที่บริษัทได้ยื่นประมูลแล้วและยังไม่ทราบผลการประมูล
และโครงการที่บริษัทมีแผนที่จะเข้าไปประมูลงานเพิ่มเติม ซึ่งทั้ง 3
ประเภทจะรวมโครงการทั้งในประเทศและต่างประเทศ
อย่างไรก็ตามในส่วนของโครงการที่บริษัทได้ยื่นประมูลแล้วและยังไม่ทราบผลการประมูล
และโครงการที่บริษัทมีแผนที่จะเข้าไปประมูลงานเพิ่มเติม
บริษัทยังไม่สามารถระบุผลตอบแทนที่คาดว่าจะได้รับได้
เนื่องจากความไม่แน่นอนของผลการประมูลบางโครงการยังอยู่ในระหว่างการเตรียมการยื่นประมูลและบางโครงการ
ยังอยู่ระหว่างการเจรจาต่อรอง โดยโครงการที่สำคัญมีดังต่อไปนี้

โครงการที่บริษัทชนะประมูลหลังจากวันที่ 31 ธันวาคม 2559 จนถึงวันที่ 13 มีนาคม 2560

  หน่วย : ล้านบาท

+----+-----------------------------------------+-----------+-----------+
| ลำ | ชื่อโครงการ/เจ้าของโครงการ                 | ประเภทงาน | มูลค่างาน   |
| ดับ |                                         | [2]¹      |           |
|    |                                         |           | (ล้านบาท)  |
+====+=========================================+===========+===========+
| 1  | ก่อสร้างอาคาร โรงพยาบาลกรุงเทพเชียงราย      | 1,2,3     | 127.00    |
+----+-----------------------------------------+-----------+-----------+
| 2  | อาคารปรีคลินิกและศูนย์วิจัย คณะแพทย์ศาสตร์       | 1,2,3,4   | 1,169.16  |
|    | โรงพยาบาลรามาธิบดี                        |           |           |
|    |                                         |           |           |
|    | มหาวิทยาลัยมหิดล                           |           |           |
+----+-----------------------------------------+-----------+-----------+
|    |                                         | รวมทั้งสิ้น   | 1,296.16  |
+----+-----------------------------------------+-----------+-----------+

โครงการที่บริษัทได้ยื่นประมูลแล้วและยังไม่ทราบผลการประมูล

โครงการที่บริษัทมีแผนที่จะเข้าไปประมูลงานเพิ่มเติมภายในปี 2560 ซึ่ง
บริษัทมีการยื่นประมูลไปแล้ว และรอผลอีก 9 โครงการ คิดเป็นมูลค่าร่วมประมาณ 30,000
ล้านบาท

หน่วย : ล้านบาท

3. ปัจจัยความเสี่ยง

(1) ความเสี่ยงต่อการดำเนินธุรกิจของบริษัท/กลุ่มบริษัท

ปัจจัยความเสี่ยงหลักที่อาจมีผลกระทบต่อการประกอบธุรกิจของบริษัท สามารถจำแนกได้ดังนี้

1. ความเสี่ยงทางด้านการประกอบธุรกิจ

1.1 ความเสี่ยงจากภาคอสังหาริมทรัพย์และก่อสร้าง

สถานการณ์ตลาดอสังหาริมทรัพย์และก่อสร้างในปี 2559 ในช่วง 6 เดือนแรกของปี
ยังคงได้รับอานิสงส์หลักมาจากการที่ภาครัฐเร่งลงทุนในโครงสร้างพื้นฐานต่อเนื่อง
ทำให้มูลค่าการลงทุนในงานก่อสร้างโดยรวมปรับตัวเพิ่มขึ้นเป็น 622.6 พันล้านบาท ขยายตัว 7.6
% YoY แต่เนื่องจากตลาดยังมีความเสี่ยงหลายประการ อาทิ
การฟื้นตัวของเศรษฐกิจยังอยู่ในระดับที่ค่อยเป็นค่อยไป
ทำให้ผู้บริโภคยังชะลอการตัดสินใจซื้อที่อยู่อาศัย ขณะที่กำลังซื้อผู้บริโภคยังไม่กลับมาสู่ระดับศักยภาพ
ภาระรายจ่ายในชีวิตประจำวันที่สูงขึ้น และภาระหนี้ครัวเรือนที่ยังอยู่ในระดับสูง
ประกอบกับราคาที่อยู่อาศัยปรับตัวขึ้นตามกลไกตลาด ขณะที่รายได้ของผู้บริโภคไม่ได้ปรับขึ้นตาม
เป็นต้น
ปัจจัยเสี่ยงดังกล่าวได้สะท้อนมายังเครื่องชี้วัดกิจกรรมการลงทุนและการซื้อขายยังอ่อนแรงต่อเนื่องจากปีที่ผ่านมา
ซึ่งในส่วนนี้จะมีผลกระทบโดยตรงกับการดำเนินธุรกิจของบริษัททำให้การดำเนินธุรกิจของบริษัทไม่เป็นไปตามเป้าหมายและอาจมีผลกระทบสถานะการเงินของบริษัท
บริษัทได้มีการเตรียมการเพื่อรองรับสภาวะความเสี่ยงต่าง ๆ
ที่อาจจะเกิดขึ้นเนื่องจากผลกระทบดังกล่าวไว้แล้ว
โดยบริษัทได้กำหนดกลยุทธ์ทางด้านการตลาดให้มีความคล่องตัวในการบริหารงานและมีประสิทธิภาพเพิ่มขึ้น
รวมถึงการวางแผนควบคุมค่าใช้จ่ายต่าง ๆ
ไม่ว่าจะเป็นในส่วนของโครงการและในส่วนของสำนักงานใหญ่อย่างมีประสิทธิภาพและประสิทธิผล

1.2 ความเสี่ยงจากการแข่งขัน

จากการที่ภาคอุตสาหกรรมก่อสร้างและรับเหมาติดตั้งงานระบบวิศวกรรมยังคงมีการแข่งขันที่สูงขึ้นรวมถึงการเพิ่มขึ้นของจำนวนบริษัทรับเหมาก่อสร้าง
ส่งผลให้ในปัจจุบันมีการแข่งขันประมูลงานสูงขึ้นกว่าเดิม
บริษัทจึงต้องเผชิญกับการแข่งขันทั้งจากคู่แข่งในประเทศและต่างประเทศมากขึ้น การประมูลงานในปี
2559 มีการแข่งขันกันสูง ซึ่งมักจะกำหนดจากเกณ์การประมูลแข่งขันเป็นหลัก
ทำให้ผู้รับเหมาบางรายใช้วิธีการตัดราคา และลดราคามูลค่างานลงเพื่อให้ชนะประมูล
ซึ่งบริษัทได้พิจารณาแล้วเห็นว่า ณ
ราคาดังกล่าวอาจมีผลกระทบต่อความสามารถในการทำกำไรและส่วนแบ่งทางการตลาดของบริษัท
ดังนั้น หากบริษัทไม่สามารถชนะการประมูลโครงการ
และไม่ได้รับเลือกจากผู้ว่าจ้างจะทำให้รายได้ของบริษัทหายไปจากที่คาดการณ์ไว้
อย่างไรก็ตามบริษัทมีการควบคุมความเสี่ยงดังกล่าวโดยการเลือกประมูลงานที่บริษัทมีความชำนาญและสามารถควบคุมได้
เพื่อทำให้ได้งานและรายได้ในอัตราที่เหมาะสมเป็นหลักและให้สอดคล้องกับจำนวนบุคลากรของบริษัท
รวมทั้งการพิจารณาคัดเลือกผู้ว่าจ้างและเจ้าของโครงการโดยดำเนินการตรวจสอบประวัติการทำธุรกิจ
สถานะทางการเงิน ความสามารถในการชำระเงินจากแหล่งข้อมูลต่าง ๆ นอกจากนี้
จากการที่บริษัทได้เข้าดำเนินงานก่อสร้างและรับเหมาติดตั้งงานระบบวิศวกรรมหลายโครงการที่ผ่านมา
ทำให้บริษัทได้รับความเชื่อถือจากบริษัทวิศวกรที่ปรึกษารวมถึงผู้ว่าจ้างและเจ้าของโครงการต่าง ๆ
ที่เห็นถึงศักยภาพและคุณภาพการทำงานของบริษัท และได้เสนอให้บริษัท
เข้าร่วมประมูลงานในโครงการใหม่ ๆ อยู่เสมอ

1.3 ความเสี่ยงจากความผันผวนของเศรษฐกิจและการเมือง

สถานการณ์ทางการเมืองมีเสถียรภาพมากขึ้น
โดยมาตรการกระตุ้นเศรษฐกิจรวมถึงการเปิดประมูลโครงการ Infrastructure
ขนาดใหญ่ของภาครัฐ
จะช่วยให้มีความชัดเจนมากขึ้นในแง่ของนโยบายและทิศทางทางเศรษฐกิจของประเทศ
ซึ่งจะช่วยให้บรรยากาศในธุรกิจและความเชื่อมั่นผู้บริโภคปรับตัวดีขึ้น และแผนการตุ้นเศรษฐกิจ
การใช้จ่าย การลงทุนจากภาครัฐในโครงการสาธารณูปโภคขั้นพื้นฐานต่าง ๆ
จะส่งผลดีต่อการขยายความต้องการในภาคธุรกิจอสังหาริมทรัพย์
อย่างไรก็ตามผลกระทบของสภาพเศรษฐกิจหรือการเปลี่ยนแปลงทางการเมืองเป็นสิ่งที่ต้องติดตามอย่างใกล้ชิด
เนื่องจากจะส่งผลกระทบต่อโครงการก่อสร้างภาครัฐบาล
ประสิทธิภาพการเบิกจ่ายงบประมาณและความเชื่อมั่นของภาคเอกชน
ซึ่งจะมีผลกระทบโดยตรงต่อสภาวะและบรรยากาศการลงทุนในประเทศ และต่างประเทศ
ซึ่งเป็นปัจจัยสำคัญต่อการตัดสินใจของผู้ลงทุนโดยเฉพาะการลงทุนในโครงการพื้นฐานขนาดใหญ่
(Mega Project)
ทั้งโดยภาครัฐและภาคเอกชนทำให้ส่งผลกระทบโดยตรงต่อการขยายตัวของธุรกิจอสังหาริมทรัพย์
การก่อสร้างโรงงานอุตสาหกรรม และส่งผลต่อเนื่องถึงภาวะธุรกิจให้บริการออกแบบ
จัดหางานก่อสร้างและรับเหมาติดตั้งงานระบบวิศวกรรมด้วย
ส่วนการดำเนินการโครงการในต่างประเทศ ความเสี่ยงอาจเกิดจาก สภาวะทางการเมือง
เศรษฐกิจ และความไม่มั่นคงของรัฐบาล ตลอดจน การเข้าแทรกแซงเศรษฐกิจในบางครั้ง
ซึ่งมีผลต่อการเปลี่ยนแปลงนโยบายที่สําคัญของประเทศนั้น ๆ
อาจส่งผลกระทบในทางลบอย่างมีนัยสําคัญต่อธุรกิจ สถานะทางการเงิน ผลการดําเนินงาน
และโอกาสของบริษัท
นอกจากนี้การที่บริษัทขยายธุรกิจบริการก่อสร้างและรับเหมาติดตั้งงานระบบวิศวกรรมในต่างประเทศเพิ่มขึ้น
บริษัทจะมีความเสี่ยงที่เพิ่มขึ้นทางการเมือง เศรษฐกิจ ความมั่นคงปลอดภัยในประเทศนั้นๆ
ผลกระทบจากปัญหาเศรษฐกิจโลก
อาจมีผลกระทบโดยตรงหรือโดยอ้อมต่อธุรกิจของบริษัทที่ดำเนินการในประเทศต่างๆ
เหล่านั้นโดยเร็วหรือช้าขึ้นอยู่กับสภาพแวดล้อมทางเศรษฐกิจของประเทศเหล่านั้น
บริษัทจึงได้มีแนวทางในการแก้ไขปัญหาเหล่านี้ โดยการวางมาตรการในการบริหารความเสี่ยง
และมาตรการต่าง ๆ ในการวางแผนการดำเนินธุรกิจอย่างรอบคอบเพื่อลดความเสี่ยงดังกล่าว
และยึดปฏิบัติตามกฎหมายและข้อกำหนดต่าง ๆ ของทางภาครัฐที่เกี่ยวข้องอย่างเคร่งครัด

4.  ความเสี่ยงจากราคาวัสดุก่อสร้างและความผันผวนของราคาน้ำมัน

ธุรกิจให้บริการออกแบบก่อสร้าง จัดหา
และรับเหมาติดตั้งงานระบบวิศวกรรมเป็นธุรกิจที่ต้องเสนอราคารับเหมาแบบตายตัว
ตั้งแต่เริ่มประมูลงานจนกระทั่งงานติดตั้งและก่อสร้างแล้วเสร็จ
ในระหว่างนั้นราคาของวัสดุและอุปกรณ์อันได้แก่ ราคาของวัสดุก่อสร้าง
ซึ่งมีการเคลื่อนไหวเปลี่ยนแปลงไปตามภาวการณ์ของระดับอุปสงค์และอุปทานแล้วยังขึ้นอยู่กับภาวะราคาน้ำมันอันเป็นต้นทุนทางอ้อมต่อต้นทุนการดำเนินงาน
จากการประมาณการโดยใช้ฐานข้อมูลย้อนหลังในช่วง 5 ปีที่ผ่านมา
พบว่าโดยเฉลี่ยแล้วน้ำมันคิดเป็นร้อยละ 5 ของต้นทุนการก่อสร้างทั้งหมด
บริษัทจึงมีมาตรการและนโยบายในการลดความเสี่ยงด้านราคาวัตถุดิบโดยการเจรจาต่อรองและอาศัยความสัมพันธ์ที่ดีกับผู้จัดจำหน่ายวัตถุดิบรายใหญ่และรายย่อย
เพื่อให้ได้รับการเสนอราคาซื้อล่วงหน้าซึ่งส่วนใหญ่จะถูกกำหนดให้คงที่ตลอดระยะเวลาของโครงการ
ในส่วนของวัสดุทั่วไปซึ่งมีผู้จัดจำหน่ายหลายราย บริษัทจะรวบรวมปริมาณสั่งซื้อจากหลาย ๆ
โครงการ เพื่อให้มีอำนาจในการต่อรองและได้ราคาต้นทุนต่อหน่วยที่ลดลง
ด้วยอำนาจการต่อรองที่มีค่อนข้างสูง
บริษัทจึงสามารถรักษาระดับราคาต้นทุนในส่วนวัสดุทั่วไปได้ในระดับที่เหมาะสม
บริษัทมีการปรับปรุงการบริหารจัดการด้านการจัดซื้อตลอดเวลาเพื่อให้ทันต่อสถานการณ์
และเพื่อลดความเสี่ยงของการเปลี่ยนแปลงราคาวัสดุและอุปกรณ์ นอกจากนั้น
บริษัทได้มีการบริหารความเสี่ยงจากการเพิ่มขึ้นขอราคาวัสดุก่อสร้างและราคาน้ำมัน
โดยบริษัทจัดทำการประเมินราคาวัสดุก่อสร้าง และวัสดุต่าง ๆ
ที่คาดว่าจะเพิ่มขึ้นภายในระยะเวลาการก่อสร้าง
และนำราคาประเมินดังกล่าวนั้นไปคำนวณเป็นต้นทุนของโครงการนั้น ๆ
เพื่อจัดทำข้อเสนอด้านราคาสำหรับการเข้าไปประมูลงานในโครงการต่าง ๆ
และบริษัทยังได้มีการเจรจากับเจ้าของโครงการในส่วนของการปรับราคา
หากวัสดุก่อสร้างมีการขึ้นราคาเกินกว่าเกณฑ์ที่บริษัท และเจ้าของโครงการได้ตกลงกันไว้ล่วงหน้า

2. ความเสี่ยงทางด้านการปฏิบัติการ

  2.1 ความเสี่ยงจากภัยพิบัติธรรมชาติ

บริษัทได้เตรียมการจัดการความเสี่ยงดังกล่าวเพื่อป้องกันความสูญเสียในทุก ๆ ด้าน
ไม่ว่าจะเป็นการจัดทำประกันภัยที่ครอบคลุมถึงภัยพิบัติจากธรรมชาติสำหรับโครงการก่อสร้างทุกโครงการ
รวมถึงการฝึกซ้อมระบบการรักษาความปลอดภัยสำหรับชีวิตและทรัพย์สินให้แก่พนักงานอย่างต่อเนื่องเป็นประจำทุกปี
หรือการเพิ่มการจัดการในกระบวนการทำงานปกติ หากมีเหตุการณ์ภัยพิบัติทางธรรมชาติเกิดขึ้นจริง
และทำให้เกิดความล่าช้าในการส่งมอบงาน บริษัทสามารถเจรจาและชี้แจงเจ้าของโครงการทราบ
เพื่อขยายระยะเวลาการก่อสร้างเนื่องจากเป็นเหตุสุดวิสัย นอกจากนี้
บริษัทยังได้มีการเตรียมการป้องกันอีกวิธีการหนึ่งโดยมีการศึกษาถึงสภาพแวดล้อมของสถานที่โครงการก่อนการก่อสร้าง
เพื่อเป็นการเก็บข้อมูลไว้ในกรณีที่จำเป็นอีกด้วย ส่วนเรื่องการเก็บรักษาระบบฐานข้อมูลทางด้านต่าง
ๆ บริษัทได้พัฒนาจัดทำแผนงานการเก็บรักษาข้อมูลเพื่อลดความเสี่ยงจากกรณีเกิดภัยพิบัติธรรมชาติ

2.2 ความเสี่ยงของการได้รับงานใหม่และระยะเวลาการดำเนินงานตามสัญญา

รายได้ส่วนสําคัญของบริษัททั้งทางตรง และทางอ้อมได้มาจากสัญญาก่อสร้างขนาดกลาง
และขนาดใหญ่ซึ่งปริมาณงานจะขึ้นกับภาวะเศรษฐกิจโดยรวม การคาดการณ์ว่าบริษัทจะได้รับงาน
(Award) สัญญาใหม่หรือไม่ และได้เมื่อใด
จึงมีความคลาดเคลื่อนเนื่องจากสัญญาดังกล่าวจะมีเวลาในการประมูลงาน
พร้อมทั้งขั้นตอนการเลือกผู้ได้รับงานที่นานและซับซ้อน ซึ่งขึ้นอยู่กับปัจจัยหลายประการ
รวมทั้งสภาวะของตลาด แหล่งเงินทุน และการอนุมัติจากเจ้าของโครงการ
เนื่องจากรายได้ส่วนสําคัญของบริษัทมาจากโครงการเหล่านี้ ดังนั้น
ผลการดําเนินงานและกระแสเงินสดของบริษัทจึงผันผวนอย่างมากจากไตรมาสหนึ่งไปอีกไตรมาสหนึ่งขึ้นกับจังหวะเวลาในการได้รับงานสัญญาใหม่
ปริมาณของงานที่ต้องทำภายใต้สัญญาและระยะเวลา
และจํานวนรายได้ที่บริษัทรับรู้จะแตกต่างกันโดยขึ้นอยู่กับระยะเวลาของโครงการและขั้นตอนงานก่อสร้างและงานรับเหมางานระบบวิศวกรรมที่ดําเนินอยู่ในช่วงเวลาใดช่วงเวลาหนึ่ง
ซึ่งโดยปกติการรับรู้รายได้ในส่วนของการรับเหมางานระบบวิศวกรรมจะมีปริมาณที่น้อยในช่วงต้นและช่วงปลายของโครงการก่อสร้าง
หากเปรียบเทียบกับปริมาณงานที่บริษัททําในช่วงกลางของโครงการจะเป็นช่วงเวลาที่บริษัทรับรู้รายได้มากขึ้น
ดังนั้น
ผลการดําเนินงานของบริษัทจึงแปรผันตามระยะเวลาและขั้นตอนงานตามสัญญารวมทั้งประเภทของสัญญาของบริษัท
นอกจากนี้ ระยะเวลาของรายได้และกระแสเงินสดจากโครงการของบริษัทอาจเกิดความล่าช้า
เนื่องจากปัจจัยหลายประการ
รวมทั้งความล่าช้าในการได้รับวัสดุอุปกรณ์จากผู้จําหน่ายการขาดแคลนแรงงานการเปลี่ยนขอบเขตของงานที่
ต้องดําเนินการและสภาพอากาศ ดังนั้น
ความล่าช้าที่เกิดขึ้นอาจส่งผลในทางลบต่อผลการดําเนินงานของบริษัทสําหรับระยะเวลาช่วงใดช่วงหนึ่ง
ฝ่ายการตลาดจะเป็นผู้ประเมินความเสี่ยงในเบื้องต้นก่อนเข้าประมูลงาน
โดยหลักการประเมินเป็นไปตามแนวทางที่คณะกรรมการบริหารความเสี่ยงของบริษัทกำหนดไว้

2.3 ความเสี่ยงจากการขาดแคลนแรงงาน

บริษัทประกอบธุรกิจการให้บริการออกแบบก่อสร้าง
จัดหาและรับเหมาติดตั้งงานระบบวิศวกรรมซึ่งเป็นธุรกิจที่ใช้แรงงานมากธุรกิจหนึ่ง
การขยายตัวทางเศรษฐกิจและการก่อสร้างก่อให้เกิดปัญหาขาดแคลนแรงงาน
โดยเฉพาะแรงงานฝีมือดียิ่งหายากขึ้นทำให้ค่าจ้างแรงงาน และค่าจ้างเหมาก่อสร้างมีราคาสูงขึ้น
อย่างไรก็ตามบริษัทก็มีแนวทางในการลดความเสี่ยงทางด้านการขาดแคลนแรงงาน
โดยการเพิ่มสัดส่วนการว่าจ้างผู้รับเหมาช่วงให้เพียงพอต่อปริมาณงานที่มีอยู่ เสนอสิทธิประโยชน์ต่าง
ๆ ด้วยการจูงใจให้บุคลากรทำงานให้กับบริษัทในระยะยาว
โดยบริษัทส่งเสริมให้มีความก้าวหน้าในงาน ดูแลด้านรายได้ ความปลอดภัย
รวมถึงการจัดสวัสดิการที่เหมาะสมตามอายุงานที่ทำงานต่อเนื่องให้บริษัท เพื่อให้ลูกจ้าง คนงาน
มีความผูกพัน และรู้สึกมั่นคงกับงานที่ทำ

4.  ความเสี่ยงจากความล่าช้าของโครงการ

ความเสี่ยงเนื่องจากความล่าช้าของโครงการนับเป็นสิ่งที่สำคัญต่อการประกอบธุรกิจ
โดยความล่าช้าของโครงการอาจจะเป็นผลมาจากเจ้าของโครงการเอง เช่น
การเปลี่ยนแปลงแบบก่อสร้างและติดตั้ง การขาดแคลนเงินทุนและสภาพคล่องของผู้ว่าจ้างโครงการ
เป็นต้น หรืออาจเป็นผลเนื่องจากความล่าช้าในการติดตั้งของทีมงานของบริษัท
ซึ่งความล่าช้าของโครงการของบริษัทมาจาก 2 ปัจจัยหลัก คือ

1.  ความล่าช้าที่เป็นผลมาจากเจ้าของโครงการ
    บริษัทจะมีความเสี่ยงในการต้องแบกรับค่าใช้จ่ายที่เพิ่มขึ้นของโครงการ เช่น ค่าแรงงาน
    ค่าสาธารณูปโภค เป็นต้น
    โดยบริษัทไม่สามารถที่จะเรียกเก็บเงินเพิ่มเติมจากลูกค้าได้เนื่องจากสัญญาว่าจ้างโดยปกติจะไม่ครอบคลุมถึง
    การป้องกันความเสี่ยงในลักษณะนี้ค่อนข้างทำได้ยาก
    อย่างไรก็ตามผลกระทบดังกล่าวสามารถถูกจำกัดได้โดยการทำสัญญาระหว่างบริษัท
    และเจ้าของงานอย่างรอบคอบ ครอบคลุมถึงกรณีดังกล่าวอย่างชัดเจน
    บริษัทได้จัดตั้งแผนกบริหารสัญญาก่อสร้าง เพื่อให้การสนับสนุนผู้จัดการโครงการต่าง ๆ
    ของบริษัท เป็นการป้องกัน และบรรเทาความเสี่ยงในส่วนนี้

1.  ความล่าช้าของโครงการเป็นผลเนื่องจากความล่าช้าในการทำงานของบริษัท
    บริษัทจะมีความเสี่ยงที่จะถูกเจ้าของโครงการปรับค่าเสียหาย
    การป้องกันความเสี่ยงในลักษณะนี้สามารถทำได้โดยการพัฒนาความสามารถในการจัดการของบุคคลากรของบริษัท
    โดยเฉพาะอย่างยิ่งในระดับผู้จัดการโครงการ
    และการจัดสรรทีมงานและผู้รับเหมาช่วงให้เหมาะสมกับปริมาณงานในแต่ละโครงการ
    นอกจากนี้ บริษัทยังให้ผู้จัดการโครงการในโครงการต่าง ๆ
    ทำแผนการทำงานเพื่อใช้สำหรับควบคุมการทำงานของผู้รับเหมาและผู้รับเหมาช่วงในแต่ละโครงการอย่างชัดเจนและทางผู้บริหารของบริษัทยังมีการจัดประชุมติดตามความคืบหน้าของโครงการเป็นประจำทุกเดือนเพื่อให้รายงานปัญหาที่เกิดขึ้นอย่างทันท่วงทีพร้อมทั้งได้รับคำแนะนำจากผู้บริหารในปัญหาต่าง
    ๆ เหล่านั้นด้วย

นอกเหนือจากความล่าช้าของโครงการทั้งสองปัจจัยหลักที่กล่าวมาข้างต้นแล้วนั้น
ยังมีความล่าช้าของโครงการอันเนื่องมาจากสาเหตุที่ไม่สามารถระบุผู้รับผิดได้ เช่น
ในกรณีภัยธรรมชาติ เป็นต้น

3 ความเสี่ยงทางด้านการบริหารจัดการ

3.1 ความเสี่ยงในด้านการจัดการ

การให้บริการของบริษัทในแต่ละโครงการจะแยกไปตามที่ตั้งและพื้นที่ของโครงการตามที่ลูกค้ากำหนด
ปัญหาในเรื่องของการละเลยขาดความเอาใจใส่ในงาน
และการทุจริตเป็นปัญหาที่พบได้โดยทั่วไปสำหรับบริษัทรับเหมาก่อสร้างทั่วไปการควบคุมจากส่วนกลางเป็นสิ่งที่กระทำได้ยาก
ถึงแม้ว่าจะมีระบบการจัดการและควบคุมที่ดี แต่กรอบของการควบคุมมักจะพบปัญหา
เมื่อความเสียหายได้เกิดขึ้นแล้ว บริษัทได้ตระหนักถึงปัญหาเหล่านี้และได้กำหนดเป็นนโยบายปฏิบัติว่า
ในการแต่งตั้งผู้จัดการโครงการสำหรับแต่ละโครงการจะกระทำโดยพิจารณาถึงปริมาณงานภายใต้ความรับผิดชอบของผู้จัดการโครงการแต่ละคนเป็นสำคัญ
เพื่อให้สามารถดูแลงานภายใต้ความรับผิดชอบอย่างทั่วถึง
โดยการบริหารจัดการโครงการของผู้จัดการโครงการจะถูกดูแลโดยกลุ่มวิศวกรผู้บริหารควบคู่ไปกับกลุ่มควบคุมต้นทุนและพัฒนาระบบงาน
และกลุ่มตรวจสอบภายในอีกต่อหนึ่ง
นอกจากนี้บริษัทยังได้มุ่งเน้นนโยบายการพัฒนาคุณภาพบุคลากรในการเสริมสร้างทั้งความรู้ความสามารถ
จริยธรรม ความรับผิดชอบต่อองค์กร รวมถึงส่วนได้เสียในทุก ๆ
ด้านของบุคลากรภายในองค์กรอีกด้วย
ซึ่งส่งผลให้ระดับความเสี่ยงในด้านการบริหารจัดการของบริษัทอยู่ในระดับที่ค่อนข้างต่ำและสามารถควบคุมได้

3.2 ความเสี่ยงในการพึ่งพาวิศวกร

ธุรกิจให้บริการออกแบบก่อสร้าง จัดหา
และรับเหมาติดตั้งงานระบบวิศวกรรมและงานโยธาเป็นธุรกิจที่ต้องอาศัยความรู้
ความสามารถของบุคลากร โดยเฉพาะอย่างยิ่งวิศวกรในระดับผู้อำนวยการโครงการ (Project
Director) ผู้จัดการโครงการ (Project Manager)และวิศวกรผู้ควบคุมงาน (Project
Engineer) ที่มีความสามารถในการควบคุมและบริหารโครงการให้ประสบผลสำเร็จ
การสูญเสียวิศวกรเหล่านี้ย่อมมีผลกระทบต่อความสามารถในการรับงานและผลการดำเนินงานของบริษัทในอนาคตได้
บริษัทจึงมีนโยบายการบริหารทรัพยากรบุคคลที่ดี
และมีการให้ผลตอบแทนกับพนักงานอย่างเหมาะสมเพื่อลดความสูญเสีย
ตลอดจนการมีมาตรการจูงใจต่าง ๆ ที่สามารถแข่งขันกับตลาดได้
รวมถึงการสนับสนุนให้บุคคลเหล่านี้ได้เข้ารับการอบรมเพิ่มเติมและดูงานเพื่อเสริมสร้างประสบการณ์และความรู้ใหม่
เพื่อรักษาบุคลากรที่มีคุณภาพเหล่านี้ให้ทำงานกับบริษัทได้นานที่สุด

4. ความเสี่ยงทางด้านการเงิน

  4.1 ความเสี่ยงจากการลงทุนในบริษัทย่อย บริษัทร่วม กิจการร่วมค้า และบริษัทอื่น

ลักษณะโครงสร้างของบริษัทประกอบด้วยบริษัทย่อย บริษัทร่วม กิจการร่วมค้า
และบริษัทอื่นจำนวนหลายบริษัท ซึ่งสอดคล้องกับลักษณะธุรกิจของบริษัทที่ประกอบด้วยการลงทุน
และการก่อสร้างโครงการหลายโครงการ แต่ละโครงการจะมีกลุ่มผู้ร่วมทุนที่แตกต่างกันไป
ความเสี่ยงที่จะเกิดขึ้นจากการลงทุนในบริษัทย่อย บริษัทร่วม กิจการร่วมค้า
และบริษัทอื่นจะจำกัดเท่ากับเงินลงทุนในแต่ละองค์กรซึ่งอาจรวมถึงภาระค้ำประกันต่าง ๆ
ที่บริษัทค้ำประกันให้กับกิจการเหล่านั้น ซึ่งในการลงทุนแต่ละครั้งบริษัทฯ
จะมีการศึกษาถึงความเป็นไปได้ของแต่ละโครงการหรือแต่ละบริษัทอย่างรอบคอบ
นอกจากการพิจารณาถึงผลตอบแทนที่จะได้รับในอนาคต
โดยอาจจะมีการแต่งตั้งที่ปรึกษาหรือผู้เชี่ยวชาญภายนอกเป็นที่ปรึกษาในบางโครงการก่อนนำเสนอต่อคณะกรรมการบริหารและคณะกรรมการบริษัทต่อไป
ทั้งนี้ บริษัทในกลุ่มที่ได้ลงทุนไปแล้วส่วนใหญ่น่าจะส่งผลดีทั้งทางตรงและทางอ้อมให้แก่บริษัท
อย่างไรก็ตามบริษัทได้มีการตั้งสำรองเผื่อผลขาดทุนจากเงินลงทุนในบริษัทย่อย บริษัทร่วม
กิจการร่วมค้าและบริษัทอื่นไว้ด้วย
หากผลการดำเนินการของบริษัทเหล่านั้นมิได้เป็นไปตามเป้าหมายหรือบริษัทอาจต้องรับผิดชอบต่อภาระค้ำประกันที่บริษัทได้ค้ำประกันบริษัทเหล่านั้น

4.2 ความเสี่ยงจากการให้กู้ยืมและ/หรือค้ำประกันแก่บริษัทย่อย บริษัทร่วม กิจการร่วมค้า
และบริษัทอื่น

บริษัทมีความเสี่ยงจากการให้กู้ยืมเงินแก่บริษัทย่อย บริษัทร่วม กิจการร่วมค้า และบริษัทอื่น
โดยบริษัทมีการให้กู้ยืมเฉพาะเงินทุนระยะสั้น เพื่อใช้เป็นเงินทุนหมุนเวียน
และมีการคิดดอกเบี้ยในอัตราดอกเบี้ยเงินกู้ยืมขั้นต่ำและอัตราคงที่ต่อปี
และมีกำหนดชำระคืนเมื่อทวงถาม พร้อมทั้งได้มีการตั้งสำรองเผื่อผลขาดทุน ดังนั้น
บริษัทจึงมีนโยบายในการจัดการความเสี่ยงที่อาจเกิดขึ้นจากการให้กู้ยืมแก่บริษัทย่อย
กิจการร่วมค้าและบริษัทอื่นซึ่งจะพิจารณาจากความจำเป็นและความสมเหตุสมผลของการให้กู้ยืม
โดยคำนึงถึงประโยชน์ของบริษัทเป็นสำคัญ
และจัดให้มีการพิจารณาผ่านความเห็นชอบจากคณะกรรมการบริษัท
และคณะกรรมการตรวจสอบของบริษัท เพื่อกลั่นกรองผลกระทบอีกชั้นหนึ่งทุกครั้ง

3.  ความเสี่ยงด้านเงินทุนหมุนเวียน

บริษัทรับเหมาก่อสร้างและรับเหมาติดตั้งงานระบบวิศวกรรมจะต้องมีเงินทุนหมุนเวียนที่เพียงพอในการดำเนินงาน
ซึ่งคิดเป็นประมาณร้อยละ 30-35 ของมูลค่างาน
เพื่อใช้ในการจัดซื้อวัตถุดิบในการทำงานและเป็นค่าจ้างแรงงาน
ซึ่งในส่วนของเงินทุนหมุนเวียนนี้จะมาจากเงินทุนหมุนเวียนที่มีอยู่ของบริษัท
และการสนับสนุนจากธนาคาร และสถาบันการเงินในรูปแบบของเงินกู้ระยะสั้นหมุนเวียน
และหนังสือค้ำประกันต่าง ๆ เป็นต้น
หากมีการเปลี่ยนแปลงของการชำระเงินของผู้ว่าจ้างจะส่งผลกระทบต่อการบริหารเงินทุนหมุนเวียนของบริษัท
ดังนั้นเพื่อลดความเสี่ยงด้านเงินทุนหมุนเวียนดังกล่าว ในการจัดทำสัญญาว่าจ้างของแต่ละโครงการ
บริษัทได้พยายามเจรจาให้ได้มาซึ่งเงื่อนไขการชำระเงินที่

รัดกุม
และบริษัทได้มีการตรวจสอบสถานะทางการเงินของผู้ว่าจ้างประกอบในการยื่นประมูลงานทุกครั้ง
นอกจากนี้
บริษัทยังกำหนดให้มีการบริหารสภาพคล่องอย่างระมัดระวังและมีประสิทธิภาพมากขึ้นด้วยโดยบริษัทได้เพิ่มประสิทธิภาพของหน่วยงานเร่งรัดหนี้สินเพื่อติดตามหนี้และหน่วยงานจัดซื้อเพื่อจัดหา
Supplier ที่ให้เทอมการชำระเงินที่ดีด้วย จากสถานะทางการเงินของบริษัทในปัจจุบัน
ผลกระทบจากการเปลี่ยนแปลงการชำระเงินของผู้ว่าจ้างอาจจะมีผลกระทบต่อบริษัท

4.4 ความเสี่ยงทางด้านการเปลี่ยนแปลงของอัตราดอกเบี้ย

เมื่อพิจารณายอดเงินสินเชื่อทั้งหมดที่บริษัทมีอยู่เปรียบเทียบกับความจำเป็นต้องใช้แล้วจะพบว่าบริษัทมีความเสี่ยงต่อการขึ้นอัตราดอกเบี้ยอยู่เล็กน้อย
เนื่องจากบริษัทมีการใช้วงเงินสินเชื่อไม่มาก และใช้เป็นครั้งคราวเมื่อมีความจำเป็นเท่านั้น

4.5 ความเสี่ยงทางด้านอัตราแลกเปลี่ยน

บริษัทมีความเสี่ยงทางด้านอัตราแลกเปลี่ยนอยู่ในระดับไม่สูงนัก
อันเนื่องมาจากส่วนใหญ่บริษัทเจรจาต่อรองสั่งซื้อวัตถุดิบผ่านตัวแทนจัดจำหน่ายด้วยเงินบาท
สำหรับงานในประเทศ
และในส่วนของรายได้ของบริษัทที่เป็นเงินตราต่างประเทศสำหรับงานในต่างประเทศบริษัทได้กำหนดให้ค่าใช้จ่ายต่างๆ
ของโครงการเป็นเงินตราต่างประเทศสกุลเดียวกัน เพื่อทำให้สัดส่วนที่มีความเสี่ยงลดน้อยลง
นอกจากนั้น บริษัทยังมีมาตรการลดความเสี่ยงทางด้านอัตราแลกเปลี่ยนดังกล่าว
โดยทำสัญญาซื้อขายเงินตราล่วงหน้า (Forward Contracts)

4.6 ความเสี่ยงทางด้านรายได้ที่ยังไม่ได้เรียกชำระ

ในบางโครงการมีงานก่อสร้างและรับเหมาติดตั้งงานระบบวิศวกรรมเสร็จและมีผลงานตรงงวดตามสัญญาแล้วแต่บริษัทยังไม่สามารถออกใบเรียกเก็บเงิน
และรับเงินตามงวดงานที่กำหนดไว้ในสัญญาได้ทันเวลา
เนื่องมาจากความล่าช้าในการตรวจรับงานของผู้ว่าจ้าง หรือเจ้าของงาน
บริษัทจึงได้มีการประสานงานกับผู้มีส่วนเกี่ยวข้อง
โดยติดตามผลการตรวจรับงานจากผู้ว่าจ้างหรือเจ้าของงานอย่างใกล้ชิด
ซึ่งช่วยลดความเสี่ยงด้านนี้ลงได้มาก

(2) ความเสี่ยงต่อการลงทุนของผู้ถือหลักทรัพย์

1. ความเสี่ยงด้านผลตอบแทนการลงทุน

ผลตอบแทนจากการลงทุนของผู้ถือหลักทรัพย์
ซึ่งเป็นส่วนของเงินปันผลที่บริษัทจ่ายให้กับผู้ถือหุ้นของบริษัทตามผลกำไรที่เกิดขึ้นจากการประกอบธุรกิจของบริษัทในแต่ละปี
โดยบริษัทมีนโยบายจ่ายเงินปันผลให้กับผู้ถือหุ้นของบริษัทจากผลกำไรสุทธิของบริษัทในแต่ละปีประมาณ
50% โดยพิจารณาจากผลกำไรของงบการเงินเฉพาะบริษัท
ซึ่งผลกำไรดังกล่าวจะมากหรือน้อยขึ้นอยู่กับความสามารถในการทำรายได้, การควบคุมต้นทุน
และค่าใช้จ่ายต่าง ๆ ให้เป็นไปตามแผนการที่กำหนดไว้ในแต่ละปีล่วงหน้า
ซึ่งในส่วนของบริษัทได้กำหนดแผนการต่าง ๆ
ให้หน่วยงานทั้งหมดของบริษัทปฏิบัติให้เป็นไปตามเป้าหมายอย่างชัดเจน
นอกจากนั้นได้มีการจัดการบริหารความเสี่ยงด้านต่าง ๆ
เพื่อควบคุมความเสี่ยงภายนอกให้มีผลกระทบต่อการดำเนินกิจการของบริษัทให้น้อยที่สุดหรือไม่กระทบเลย

2. ความเสี่ยงด้านมูลค่าการลงทุนลดลง

มูลค่าการลงทุนของผู้ถือหุ้นลดลง ซึ่งอาจเกิดจากราคาหุ้นที่ซื้อขายกันในตลาดมีราคาลดลง
เมื่อเปรียบเทียบกับราคาหุ้น ณ ขณะที่ผู้ถือหุ้นซื้อลดลง
ซึ่งการลดลงของราคาหุ้นอาจเกิดจากปัจจัยภายใน คือ
ธุรกิจรวมถึงผลการดำเนินงานของบริษัทมีแนวโน้มลดลง หรือผลประกอบการขาดทุน
ซึ่งมีผลกระทบต่อราคาหุ้นที่ซื้อขายกันในตลาดหลักทรัพย์ฯโดยตรง หรืออาจเกิดจากปัจจัยภายนอกต่าง
ๆ เช่น ภาวะของเศรษฐฏิจของทั่วโลก และ/หรือภาวะเศรษฐกิจในประเทศถดถอยลง
หรือภาพรวมของธุรกิจรับเหมาก่อสร้างมีแนวโน้มชะลอตัวอย่างเห็นได้ชัด ซึ่งทั้ง 2
ส่วนทางบริษัทได้ใช้มาตรการในการบริหารความเสี่ยงเข้าบริหารจัดการเพื่อลดผลกระทบจากปัจจัยทั้งภายนอกและภายใน

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรหลัก

ณ วันที่ 31 ธันวาคม 2559 ทรัพย์สินถาวรหลักที่บริษัท และบริษัทย่อย ใช้ในการประกอบธุรกิจ
ประกอบด้วย

  หน่วย : บาท

+-----------------------------------+-------------+----------+---------+
| รายการทรัพย์สิน                      | เจ          | มูลค่าค    | ภ       |
|                                   | ้าของกรรมสิทธิ์ | งเหลือสุทธิ | าระผูกพัน |
|                                   |             | หลังหักค   |         |
|                                   |             | ่าเสื่อมราค |         |
|                                   |             | าสะสมและ |         |
|                                   |             |          |         |
|                                   |             | ค่าเผื่อ    |         |
|                                   |             | การด้อยค่า |         |
+-----------------------------------+-------------+----------+---------+
| ทรัพย์สินที่มีกรรมสิทธิ์                   |             |          |         |
+-----------------------------------+-------------+----------+---------+
| 1.  ที่ดิน                           |             |          |         |
+-----------------------------------+-------------+----------+---------+
| -   สำนักงานใหญ่ สุขุมวิท 81, สโตร์กลาง | บริษัท        | 105      | ติดจำนอง |
|     จ.นครปฐม                      |             | ,444,718 |         |
+-----------------------------------+-------------+----------+---------+
| 2.  อาคาร                         |             |          |         |
+-----------------------------------+-------------+----------+---------+
| -   อาคารสำนักงานใหญ่ สุขุมวิท 81,     | บริษัท        | 29       | ติดจำนอง |
|     สโตร์กลาง จ.นครปฐม             |             | ,487,005 |         |
+-----------------------------------+-------------+----------+---------+
| 3.  เครื่องมือ เครื่องจักร และอุปกรณ์     |             |          |         |
+-----------------------------------+-------------+----------+---------+
|                                   | บริษัท        | 24       |         |
|                                   |             | ,212,164 |         |
+-----------------------------------+-------------+----------+---------+
|                                   | เทคเนอร์     | 932,619  |         |
+-----------------------------------+-------------+----------+---------+
|                                   | กิจการร่วมค้า  | -        |         |
|                                   | อีเอ็มซี       |          |         |
+-----------------------------------+-------------+----------+---------+
|                                   | กิจการร่วมค้า  | -        |         |
|                                   | พีเออาร์      |          |         |
+-----------------------------------+-------------+----------+---------+
| 4.  เครื่องตกแต่งและเครื่องใช้สำนักงาน   |             |          |         |
+-----------------------------------+-------------+----------+---------+
|                                   | บริษัท        | 6        |         |
|                                   |             | ,948,304 |         |
+-----------------------------------+-------------+----------+---------+
|                                   | พีแอลอี       | -        |         |
|                                   | อินเตอร์ฯ     |          |         |
+-----------------------------------+-------------+----------+---------+
|                                   | เทคเนอร์     | 1        |         |
|                                   |             | ,319,707 |         |
+-----------------------------------+-------------+----------+---------+
|                                   | บำรุงเมือง    | 4        |         |
|                                   |             | ,248,538 |         |
+-----------------------------------+-------------+----------+---------+
|                                   | กิจการร่วมค้า  | -        |         |
|                                   | อีเอ็มซี       |          |         |
+-----------------------------------+-------------+----------+---------+
|                                   | กิจการร่วมค้า  | -        |         |
|                                   | พีเออาร์      |          |         |
+-----------------------------------+-------------+----------+---------+
| 5.  ยานพาหนะ                      |             |          |         |
+-----------------------------------+-------------+----------+---------+
|                                   | บริษัท        | 6        |         |
|                                   |             | ,249,043 |         |
+-----------------------------------+-------------+----------+---------+
|                                   | เทคเนอร์     | 1        |         |
|                                   |             | ,443,417 |         |
+-----------------------------------+-------------+----------+---------+
| รวม                               |             | 180      |         |
|                                   |             | ,285,515 |         |
+-----------------------------------+-------------+----------+---------+
| 6.                                |             |          |         |
|   สิทธิการเช่าที่ดินและอาคารบนสิทธิการเช่า |             |          |         |
+-----------------------------------+-------------+----------+---------+
|                                   | บำรุงเมือง    | 1,129    |         |
|                                   |             | ,056,134 |         |
+-----------------------------------+-------------+----------+---------+
| รวม                               |             | 1,129    |         |
|                                   |             | ,056,134 |         |
+-----------------------------------+-------------+----------+---------+

4.2 นโยบายการลงทุนในบริษัทย่อยและบริษัทร่วม

นโยบายการลงทุนของบริษัท คือ ลงทุนในธุรกิจที่เกี่ยวเนื่องกับธุรกิจหลักของบริษัททั้งในประเทศ
และต่างประเทศ เพื่อเสริมความมั่นคงและความสามารถในการแข่งขันของบริษัท
ซึ่งหากบริษัทเข้าลงทุนในกิจการใดในสัดส่วนที่สูงกว่าร้อยละ 20 ของสินทรัพย์รวมของกิจการนั้น ๆ
บริษัทจะส่งตัวแทนเข้าไปเป็นกรรมการในกิจการดังกล่าว เพื่อมีส่วนร่วมในการบริหารงาน
และกำหนดนโยบายการดำเนินงานที่สำคัญ
โดยหากบริษัทย่อยมีการดำเนินธุรกิจที่กระทบต่อบริษัทอย่างมีนัยสำคัญ
ตัวแทนดังกล่าวต้องนำเสนอเรื่องนั้นๆ เพื่อขออนุมัติต่อที่ประชุมคณะกรรมการของบริษัทก่อน

4.3 ราคาประเมินทรัพย์สิน
(กรณีการได้มาหรือจำหน่ายไปซึ่งสินทรัพย์หรือมีการตีราคาทรัพย์สินใหม่)

-ไม่มี-

5. ข้อพิพาททางกฎหมาย

ข้อพิพาททางกฎหมายที่บริษัทเป็นคู่ความหรือคู่กรณีซึ่งเป็นคดีหรือข้อพิพาทที่ยังไม่สิ้นสุดและเป็นคดีที่อาจมีผลกระทบต่อสินทรัพย์ของบริษัท
ที่มีจำนวนสูงกว่าร้อยละ 5 ของส่วนของผู้ถือหุ้น ณ วันที่ 31 ธันวาคม 2559 มีรายละเอียดดังนี้

ข้อพิพาทที่บริษัทเป็นคู่ความ หรือคู่กรณี

(1) คดีแพ่ง หมายเลขดำที่ 345/2556

ศาลแพ่งกรุงเทพใต้

วันที่ฟ้องร้อง เมื่อวันที่ 18 กุมภาพันธ์ 2556

คดีความระหว่าง ระหว่าง บริษัท บริษัท เพาเวอร์ไลน์ เอ็นจิเนียริ่ง จำกัด (มหาชน) โจทก์

กับ บริษัท เลอรัฟฟิเน่ 1989 จำกัด จำเลยที่ 1

นางพิมพา วัชรพุกก์ จำเลยที่ 2

ทุนทรัพย์ 172,177,713.77 บาท

ข้อหาหรือฐานความผิด ผิดสัญญาจ้างทำของ สัญญาค้ำประกัน หนังสือรับสภาพหนี้

สาเหตุที่ถูกฟ้อง จำเลยที่ 1 ไม่ชำระหนี้ค่าก่อสร้างตามบันทึกข้อตกลง โจทก์ฟ้องจำเลยที่ 1 และ

จำเลยที่ 2 ในฐานะผู้ค้ำประกัน

ความเห็นเกี่ยวกับคดี บริษัทมีพยานหลักฐานทั้ง เช็ค ใบคืนเช็ค สัญญาจ้างก่อสร้าง
และบันทึกข้อตกลงชำระหนี้

บริษัทจึงชนะคดีได้

  ความคืบหน้าของคดี - รอฟังผลการชำระหนี้ในคดีอาญา รวม 3 คดี จำหน่ายคดีชั่วคราว
  หากจำเลยไม่ชำระหนี้หรือ

  ชำระหนี้ไม่ครบถ้วน ให้โจทก์หรือจำเลยแถลงต่อศาลเพื่อยกคดีขึ้นพิจารณาดำเนินคดีต่อไป

-   ขอให้ศาลพิจารณาคดีใหม่ ศาลนัดสืบพยานโจทก์ วันที่ 9 ธ.ค. 2558

-   วันที่ 9 ธ.ค. 2558 ศาลพิพากษาให้จำเลยชำระเงินจำนวน 111,000,000 บาท
    พร้อมดอกเบี้ยร้อยละ 7.5 ต่อปี นับแต่วันที่ 8 เม.ย. 28 เป็นต้นไปจนกว่าจะชำระเสร็จสิ้น

-   ครบกำหนดตามคำบังคับแล้ว ทั้งสองไม่ชำระหนี้

อยู่ระหว่างสืบหาทรัพย์สินของจำเลย เพื่อยึดและนำออกขาย

-   จำเลยทั้งสองยื่นคำร้องขออุทธรณ์ โดยไม่เสียค่าธรรมเนียม

-   ศาลยกคำร้องขอดังกล่าวข้างต้น จำเลยอุทธรณ์คำสั่ง ลงวันที่ 24 กันยายน 2559

-   บริษัทยื่นคำแก้อุทธรณ์ (คำสั่ง) เมื่อวันที่ 21 ตุลาคม 2559

-   รอฟังคำพิพากษาศาลอุทธรณ์

(2) คดีอาญา หมายเลขดำที่ 475/2555

ศาลแขวงพระนครใต้

คดีความระหว่าง ระหว่าง บริษัท บริษัท เพาเวอร์ไลน์ เอ็นจิเนียริ่ง จำกัด (มหาชน) โจทก์

กับ บริษัท เลอรัฟฟิเน่ 1989 จำกัด จำเลยที่ 1

นางพิมพา วัชรพุกก์ จำเลยที่ 2

ทุนทรัพย์ เช็ค 55,147,596.56 บาท

ข้อหาหรือฐานความผิด พรบ. ว่าด้วยความผิดอันเกิดจากการใช้เช็ค

สาเหตุที่ถูกฟ้อง จำเลยที่ 1สั่งจ่ายเช็คชำระค่าก่อสร้าง ตามบันทึกข้อตกลง งวดที่ 4
เมื่อถึงกำหนดจ่ายเงิน ธนาคารปฏิเสธไม่จ่ายเงิน ให้เหตุผลว่า
สั่งจ่ายจากจำนวนที่มีตราสารรอเรียกเก็บเงินอยู่ โปรดติดต่อผู้สั่งจ่าย
โจทก์จึงฟ้องทั้งตัวบริษัทและกรรมการผู้สั่งจ่ายเช็ค ขอให้ศาลลงโทษ ตาม พ.ร.บ เช็ค

ความเห็นเกี่ยวกับคดี บริษัทมีพยานหลักฐานทั้ง เช็ค ใบคืนเช็ค สัญญาจ้างก่อสร้าง
และบันทึกข้อตกลงชำระหนี้

บริษัทจึงชนะคดีได้

ความคืบหน้าของคดี - เมื่อวันที่ 30 สิงหาคม 2557 จำเลยชำระหนี้ งวดแรก จำนวน
3,000,000 บาท

-   เมื่อวันที่ 29 กันยายน 2557 จำเลยชำระหนี้ 1,000,000 บาท หลังจากนั้นไม่ชำระ

-   ในเดือนตุลาคม 2557 จำเลยนำเงินไปวางที่ศาล จำนวน 2,000,000 บาท

-   ในเดือนธันวาคม 2557 จำเลยนำเงินไปวางที่ศาล จำนวน 1,000,000 บาท

-   บริษัทจึงขอให้ศาลนัดอ่านคำพิพากษา

-   นัดพร้อมเพื่อฟังผลการชำระหนี้หรือฟังคำพิพากษาในวันที่ 26 มีนาคม 2558 เวลา 9.00 น.

-   วันที่ 26 มีนาคม 2558 ศาลพิพากษาให้ปรับ บจก.เลอรัฟฟิเน่ฯ เป็นเงิน 30,000 บาท

  จำคุก นางพิมพา จำนวน 6 เดือน จำเลยทั้งสองยื่นอุทธรณ์

- บริษัทยื่นคำแก้อุทธรณ์ เมื่อวันที่ 10 ส.ค. 2558

- ศาลอุทธรณ์มีคำพิพากษายืนตามศาลชั้นต้น

- ศาลอนุญาตให้จำเลยขยายระยะเวลายื่นฎีกา จนถึงวันที่ 11 ธันวาคม 2559

- จำเลยขอขยายระยะเวลายื่นฎีกาอีกครั้ง รอฟังคำสั่งศาล

(3) คดีอาญา หมายเลขดำที่ 2830/2555

ศาลแขวงพระนครใต้

คดีความระหว่าง ระหว่าง บริษัท บริษัท เพาเวอร์ไลน์ เอ็นจิเนียริ่ง จำกัด (มหาชน) โจทก์

กับ บริษัท เลอรัฟฟิเน่ 1989 จำกัด จำเลยที่ 1

นางพิมพา วัชรพุกก์ จำเลยที่ 2

ทุนทรัพย์ เช็ค 30,000,000 บาท

ข้อหาหรือฐานความผิด พรบ. ว่าด้วยความผิดอันเกิดจากการใช้เช็ค

สาเหตุที่ถูกฟ้อง จำเลยที่ 1 สั่งจ่ายเช็คชำระค่าก่อสร้าง ตามบันทึกข้อตกลง งวดที่ 4
เมื่อถึงกำหนดจ่ายเงิน ธนาคารปฏิเสธไม่จ่ายเงิน ให้เหตุผลว่า
สั่งจ่ายจากจำนวนที่มีตราสารรอเรียกเก็บเงินอยู่ โปรดติดต่อผู้สั่งจ่าย
โจทก์จึงฟ้องทั้งตัวบริษัทและกรรมการผู้สั่งจ่ายเช็ค ขอให้ศาลลงโทษ ตาม พ.ร.บ เช็ค

ความเห็นเกี่ยวกับคดี บริษัทมีพยานหลักฐานทั้ง เช็ค ใบคืนเช็ค สัญญาจ้างก่อสร้าง
และบันทึกข้อตกลงชำระหนี้

บริษัทจึงชนะคดีได้

ความคืบหน้าของคดี - นัดพร้อมเพื่อฟังผลการชำระหนี้หรือฟังคำพิพากษาในวันที่ 26 มีนาคม 2558
เวลา 9.00 น.

-   วันที่ 26 มีนาคม 2558 ศาลพิพากษาให้ปรับ บจก.เลอรัฟฟิเน่ฯ เป็นเงิน 30,000 บาท

  จำคุก นางพิมพา จำนวน 6 เดือน จำเลยทั้งสองยื่นอุทธรณ์

-   บริษัทยื่นคำแก้อุทธรณ์ เมื่อวันที่ 7 ก.ย. 2558

-   วันที่ 28 มี.ค. 2559 ศาลอุทธรณ์มีคำพิพากษายืนตามศาลชั้นต้น

-   อยู่ระหว่างกำหนดเวลายื่นฎีกา ในวันที่ 28 เมษายน 2559 รอผลว่าจำเลยจะยื่นฎีกาหรือไม่

-   ศาลอนุญาตให้จำเลยยื่นฎีกา ยื่นคำแก้ฎีกา วันที่ 11 พฤศจิกายน 2559

-   รอฟังคำพิพากษาศาลฎีกา

ข้อพิพาทที่บริษัทย่อยเป็นคู่ความ หรือคู่กรณี (ซึ่งอาจมีผลเกี่ยวข้องกับบริษัท)

(1) คดีแพ่ง หมายเลขดำที่ 315/2554

ศาลปกครองกลาง

คดีความระหว่าง ระหว่าง การเคหะแห่งชาติ โจทก์

กับ บริษัท เทคเนอร์ จำกัด กับพวก จำเลย

(โครงการบ้านเอื้ออาทร จ.อ่างทอง-วิเศษชัยชาญ)

ทุนทรัพย์ 227,634,874.19 บาท

ข้อหาหรือฐานความผิด ผิดสัญญา บังคับหลักประกันและเรียกค่าเสียหาย (เป็นการดำเนินงานในนาม
บจ.เทคเนอร์)

ความเห็นเกี่ยวกับคดี คาดว่าศาลปกครองจะมีคำพิพากษายกฟ้องเนื่องจาก
บจ.เทคเนอร์ไม่ได้ผิดสัญญา และถูกบอกเลิกสัญญามิชอบ
และบังคับให้การเคหะแห่งชาติชำระเงินตามที่ฟ้องแย้ง แต่ บจ. เทคเนอร์
อาจต้องคืนเงินรับล่วงหน้าให้ กคช. ส่วนหนึ่งด้วย

ความคืบหน้าของคดี - บจ.เทคเนอร์ฯ ยื่นคำให้การ และฟ้องแย้งเรียกค่างานดำเนินงาน
ค่าที่ดินที่ค้างชำระ และค่าเสียหายรวม 288,459,965.54 ล้านบาท

-   ปัจจุบันอยู่ระหว่างการพิจารณาของศาลปกครองกลาง

(2) คดีแพ่ง หมายเลขดำที่ 1432/2555

ศาลปกครองกลาง

คดีความระหว่าง ระหว่าง การเคหะแห่งชาติ โจทก์

กับ บริษัท เทคเนอร์ จำกัด กับพวก จำเลย

(โครงการบ้านเอื้ออาทร จ.อยุธยา-บางปะอิน)

ทุนทรัพย์ 288,459,965.54 บาท

ข้อหาหรือฐานความผิด ผิดสัญญาปกครอง เรียกค่าเสียหาย (เป็นการดำเนินงานในนาม
บจ.เทคเนอร์)

ความเห็นเกี่ยวกับคดี คาดว่าศาลปกครองกลางจะพิพากษาให้ บจ.เทคเนอร์ชนะคดีบางส่วน
โดยต้องคืนเงินรับล่วงหน้าให้ กคช. บางส่วนด้วย

ความคืบหน้าของคดี - บจ.เทคเนอร์ฯ ยื่นคำให้การ และฟ้องแย้ง และโต้แย้งคำฟ้องในประเด็นที่
บจ.เทคเนอร์ ไม่ได้ผิดสัญญา เนื่องจากได้รับสิทธิในการขยายระยะเวลาในการก่อสร้างต่อไปอีก
180 วัน

-   ปัจจุบันอยู่ระหว่างการพิจารณาของศาลปกครองกลาง

คดีที่กระทบต่อการดำเนินธุรกิจของบริษัทฯ อย่างมีนัยสำคัญ แต่ไม่สามารถประเมินผลกระทบเป็นตัวเลขได้

- ไม่มี -

คดีที่มิได้เกิดจากการประกอบธุรกิจโดยปกติของบริษัทฯ

- ไม่มี -

6. ข้อมูลทั่วไปและข้อมูลสำคัญ

6.1 ข้อมูลทั่วไป

ชื่อบริษัท : บริษัท เพาเวอร์ไลน์ เอ็นจิเนียริ่ง จำกัด (มหาชน)

ประเภทธุรกิจ : ให้บริการรับเหมาก่อสร้าง ออกแบบ จัดหา และติดตั้งงานระบบวิศวกรรม

ที่ตั้งสำนักงานใหญ่ : เลขที่ 2 ซอยสุขุมวิท 81 (ศิริพจน์) ถนนสุขุมวิท แขวงบางจาก
เขตพระโขนง

กรุงเทพมหานคร 10260

เลขทะเบียนบริษัท : 0107545000217

ทุนจดทะเบียน : 2,759,254,524 บาท แบ่งเป็นหุ้นสามัญ 2,759,254,524 หุ้น
มูลค่าที่ตราไว้หุ้นละ 1 บาท

ทุนชำระแล้ว : 1,191,817,913 บาท แบ่งเป็นหุ้นสามัญ 1,191,817,913 หุ้น
มูลค่าที่ตราไว้หุ้นละ 1 บาท

Website : www.ple.co.th

โทรศัพท์ : 66-2332-0345

โทรสาร : 66-2311-0851

นายทะเบียนหลักทรัพย์

ชื่อบริษัท : บริษัท ศูนย์รับฝากหลักทรัพย์ (ประเทศไทย) จำกัด

ที่ตั้งสำนักงาน : เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400

โทรศัพท์ : 66-2009-9000

โทรสาร : 66-2009-9991

ผู้สอบบัญชี

ชื่อผู้สอบบัญชี : นายเชิดสกุล อ้นมงคล ผู้สอบบัญชีรับอนุญาตเลขที่ 7195

นางสาววราภรณ์ อินทรประสิทธิ์ ผู้สอบบัญชีรับอนุญาตเลขที่ 7881

ชื่อบริษัท : บริษัท ซี ดับเบิ้ลยู ดับเบิ้ลยู พี จำกัด

ที่ตั้งสำนักงาน : เลขที่ 128/180-181 อาคารพญาไทพลาซ่า ชั้น 17 ถนนพญาไท

แขวงทุ่งพญาไท เขตราชเทวี กรุงเทพมหานคร 10400

โทรศัพท์ : 66-2216-2265, 66-2216-2268-9, 66-2216-2279

โทรสาร : 66-2216-2286

6.2 สถาบันการเงินหลัก ในการใช้วงเงินสินเชื่อ

วงเงินสินเชื่อส่วนใหญ่ที่บริษัท มีอยู่กับธนาคารพาณิชย์แห่งต่างๆ เป็นลักษณะ
วงเงินสินเชื่อโครงการ(Project Financing)

โดยมี ธนาคารกรุงไทยฯ, ธนาคารกสิกรไทยฯ และธนาคารไทยพาณิชย์ เป็นธนาคารหลัก

6.3 ที่ปรึกษาทางกฎหมาย

บริษัทมีการจ้างที่ปรึกษากฎหมาย เป็นรายคดี โดยพิจารณาจากความเหมาะสม
และความเชี่ยวชาญของแต่ละสำนักกฎหมาย เช่น บริษัท สยาม ลีเกิล แอนด์ แทคเซชั่น จำกัด,
บริษัท สำนักงานกฎหมายไชยรพี อินเตอร์เนชั่นแนล จำกัด, บริษัท สำนักงานกฎหมายสยามซิตี้
จำกัด

6.4 ข้อมูลสำคัญอื่น (ที่มีผลต่อการตัดสินใจของผู้ลงทุน)

-ไม่มี-

[1] ^(/ 1) งานประเภท 1 หมายถึง ระบบไฟฟ้า งานประเภท 2 หมายถึง
ระบบประปาและสุขาภิบาล และป้องกันอัคคีภัย

งานประเภท 3 หมายถึง ระบบปรับอากาศ งานประเภท 4 หมายถึง งานก่อสร้างโยธา

[2] ^(/ 1) งานประเภท 1 หมายถึง ระบบไฟฟ้า งานประเภท 2 หมายถึง
ระบบประปาและสุขาภิบาล และป้องกันอัคคีภัย

งานประเภท 3 หมายถึง ระบบปรับอากาศ งานประเภท 4 หมายถึง งานก่อสร้างโยธา